
.. Shri Ram Charit Manas .. 


॥ श्री राम चरित मानस ॥ 


श्री गणेशाय नमः 
श्रीजानकीवल्लमो विजयते 
श्रीरामचरितमानस 
सप्तम सोपान 
(उत्तरकाण्ड) 
DR 
केकीकण्ठाभनीलं सुरवरविलसद्विप्रपादाजचिहं 
शोभाढ्यं पीतवस्त्रं सरसिजनयनं adel सुप्रसन्नम। 
पाणौ नाराचचापं कपिनिकरयुतं बन्धुना सेव्यमानं 
नोमीड्यं जानकीरां रघुवरमनिशां पुष्पकारूढरामम्‌ ॥ १ ॥ 


कोसलेन्द्रपदकञ्जमञ्जुलो कोमलावजमहेशवन्दितौ। 
जानकीकरसरोजलालितौ चिन्तकस्य मनभृङ्गसङ्गिनो ॥ २ ॥ 


कुन्दइन्दुदरगौरसुन्दरं अम्बिकापतिमभीष्टसिद्विदम। 
कारुणीककलकञ्जलोचनं नौमि शंकरमनंगमोचनम्‌ ॥ ३ ॥ 


दो. रहा एक दिन अवघि कर अति आरत पुर लोग। 

जहाँ dé सोचहिं नारि नर Ha तन राम बियोग ॥ 

सगुन होहिं सुंदर सकल मन प्रसन्न सब केर। 

प्रभु आगवन जनाव जनु नगर रम्य चहुँ फेर ॥ 

कोसल्यादि मातु सब मन अनंद अस होइ। 

आयउ प्रभु श्री अनुज जुत कहन चहत अब कोइ ॥ 

भरत नयन भुज दच्छिन फरकत INE बार। 

जानि सगुन मन हरष अति लागे करन बिचार ॥ 
रहेउ एक दिन अवघि अधारा। समुझत मन दुख भयउ अपारा ॥ 
कारन कवन नाथ नहिं आयउ। जानि कुटिल Frat मोहि बिसरायउ ॥ 
अहह धन्य लछिमन बड़भागी। राम पदारबिंदु अनुरागी ॥ 
कपटी कुटिल मोहि प्रभु चीन्हा। ताते नाथ संग नहिं लीन्हा ॥ 
जों करनी समुझै प्रभु मोरी। नहिं निस्तार कलप सत कोरी ॥ 
जन अवगुन प्रभु मान न काऊ। दीन बंघु अति मृदुल सुभाऊ ॥ 

॥ श्री राम चरित मानस ॥ 


SA ew 


मोरि जियँ भरोस ze सोई। मिलिहहिँ राम सगुन सुभ होई ॥ 
बीतें अवघि रहहि जों प्राना। अधम कवन जग मोहि समाना ॥ 


दो. राम बिरह सागर महँ भरत मगन मन होत। 
बिप्र रूप धरि पवन सुत आइ गयउ जनु पोत ॥ १(क) ॥ 


SA ~ 


बाठ दाख कुसासन जटा मुकुट HA गात। 
राम राम रघुपति जपत स्वत नयन जलजात ॥ १(ख) ॥ 


देखत हनूमान अति हरषेउ। पुलक गात लोचन जल AAT ॥ 
मन महँँ बहुत भाँति सुख मानी। बोलेउ श्रवन सुधा सम बानी ॥ 
जासु fre सोचहु दिन राती। रटहु निरंतर गुन गन पाँती ॥ 
रघुकुल तिलक सुजन सुखदाता। आयउ कुसल देव मुनि त्राता ॥ 
रिपु रन जीति सुजस सुर गावत। सीता सहित अनुज प्रभु आवत ॥ 
Gad बचन बिसरे सब दूखा। तृषावंत जिमि पाइ पियूषा ॥ 

को तुम्ह तात कहाँ ते आए। मोहि परम प्रिय बचन सुनाए ॥ 
मारुत सुत में कपि हनुमाना। नामु मोर सुनु कृपानिधाना ॥ 
दीनबंधु रघुपति कर किंकर। सुनत भरत भेंटेउ उठि सादर ॥ 
मिळत प्रेम नहिं हृदय समाता। नयन Sa जल पुलकित गाता ॥ 
कपि तव दरस सकल दुख बीते। मिले आजु मोहि राम पिरीते ॥ 
बार बार बूझी कुसलाता। तो कहुँ SF काह सुनु भ्राता ॥ 

एहि संदेस सरिस जग माहीं। करि बिचार देखेउँ कछु नाहीं ॥ 
नाहिन तात उरिन में तोही। अब प्रभु चरित सुनावहु मोही ॥ 

तब हनुमंत नाइ पद माथा। कहे सकल रघुपति गुन गाथा ॥ 

कहु कपि कबहुँ कृपाल गोसाई। सुमिरहिं मोहि दास की नाई ॥ 


छं. निज दास ज्यों रघुबंसभूषन कबहुँ मम सुमिरन कर्‌ यो। 
सुनि भरत बचन बिनीत अति कपि पुलकित तन चरनन्हि पर्‌ यो ॥ 
रघुबीर निज मुख जासु गुन गन कहत अग जग नाथ जो। 
काहे न होइ बिनीत परम पुनीत सदगुन सिंधु सो ॥ 
दो. राम प्रान प्रिय नाथ तुम्ह सत्य बचन मम तात। 
पुनि पुनि मिलत भरत सुनि हरष न हृदयँ समात ॥ २(क) ॥ 


सो. भरत चरन सिरु नाइ तुरित गयउ कपि राम पहिं। 

कही कुसल सब जाइ हरषि चलेउ प्रभु जान चढि ॥ २(ख) ॥ 


हरषि भरत कोसलपुर आए। समाचार सब गुरहि सुनाए ॥ 

पुनि मंदिर महँ बात जनाई। आवत नगर कुसळ रघुराई ॥ 

सुनत सकल जननीं उठि घाईं। कहि प्रभु कुसल भरत समुझाई ॥ 
समाचार पुरबासिन्ह पाए। नर अरु नारि हरषि सब धाए ॥ 

दधि gal रोचन फल फूला। नव तुलसी दल मंगल मूला ॥ 

भरि भरि हेम थार भामिनी। गावत चलिं सिंधु सिंघुरगामिनी ॥ 
जे जैसेहिं dae उटि धावहिं। बाल बृद्ध HE संग न लावहिं ॥ 
एक एकन्ह कहँ बूझहिँ भाई। तुम्ह देखे दयाल रघुराई ॥ 
अवधपुरी प्रभु आवत जानी। भई सकल सोभा के खानी ॥ 

बहइ सुहावन त्रिबिध समीरा। भइ सरजू अति निर्मळ नीरा ॥ 


दो. हरषित गुर परिजन अनुज भूसुर बृंद समेत। 
चले भरत मन प्रेम अति सन्मुख कृपानिकेत ॥ ३(क) ॥ 
बहुतक चढी अटारिन्ह निरखहिं गगन बिमान। 
देखि मधुर सुर हरषित करहिं सुमंगल गान ॥ ३(ख) ॥ 


राका ससि रघुपति पुर सिंधु देखि हरषान। 
बढयो कोलाहल करत जनु नारि तरंग समान ॥ ३(ग) ॥ 


इहाँ भानुकुल कमल दिवाकर। कपिन्ह देखावत नगर मनोहर ॥ 
सुनु कपीस अंगद SHAT! पावन पुरी रुचिर यह देसा ॥ 
जद्यपि सब वैकुंठ बखाना। बेद पुरान बिदित जगु जाना ॥ 
अवधपुरी सम प्रिय नहिं सोऊ। यह प्रसंग जानइ कोउ कोऊ ॥ 
जन्मभूमि मम पुरी सुहावनि। उत्तर दिसि बह सरजू पावनि ॥ 
जा मजन ते बिनहिं प्रयासा। मम समीप नर पावहिं बासा ॥ 
अति प्रिय मोहि इहाँ के बासी। मम धामदा पुरी सुख रासी ॥ 
हरषे सब कपि सुनि प्रभु बानी। धन्य अवध जो राम बखानी ॥ 


दो. आवत देखि लोग सब कृपासिंधु भगवान। 
नगर निकट प्रभु प्रेरेउ उतरेउ भूमि बिमान ॥ ४(क) ॥ 


TAR कहेउ प्रभु पुष्पकहि तुम्ह कुबेर We जाहु। 
प्रेरित राम चलेउ सो हरषु बिरहु अति ATE ॥ ४(ख) ॥ 

॥ श्री राम चरित मानस ॥ 


आए भरत संग सब लोगा। कृस तन श्रीरघुबीर बियोगा ॥ 

बामदेव बसिष्ठ मुनिनायक। देखे प्रभु महि घरि घनु सायक ॥ 

धाइ घरे गुर चरन सरोरुह। अनुज सहित अति पुलक तनोरुह ॥ 
भेटि कुसळ बूझी मुनिराया। SAL कुसल तुम्हारिहिं दाया ॥ 

सकल द्विजन्ह मिलि नायउ माथा। धर्म धुरंधर रघुकुलनाथा ॥ 

गहे भरत पुनि प्रभु पद्‌ पंकज। नमत जिन्हहि सुर मुनि संकर अज ॥ 
परे भूमि नहिं उठत उठाए। बर करि कृपासिंधु उर लाए ॥ 

स्यामळ गात रोम भए ठाढ़े। नव राजीव नयन जल बाढ़े ॥ 


छं. राजीव लोचन स्त्रवत जल तन ललित पुलकावलि बनी। 
अति प्रेम हृदयँ लगाइ अनुजहि मिले प्रभु त्रिमुअन धनी ॥ 
प्रभु मिलत अनुजहि सोह मो पहिं जाति नहिं उपमा कही। 
जनु प्रेम अरु सिंगार तनु धरि मिले बर सुषमा लही ॥ १ ॥ 
बूझत कृपानिधि कुसल भरतहि बचन बेगि न आवई। 
सुनु सिवा सो सुख बचन मन ते भिन्न जान जो पावई ॥ 
अब कुसल कौसलनाथ आरत जानि जन दरसन दियो। 
बूडत बिरह बारीस कृपानिधान मोहि कर गहि लियो ॥ २ N 


दो. पुनि प्रभु हरषि सत्रुहन भेटे हृदय लगाइ। 
लछिमन भरत मिले तब परम प्रेम दोउ भाइ ॥ ५ ॥ 


भरतानुज लछिमन पुनि भेंटे। दुसह बिरह संभव दुख मेटे ॥ 
सीता चरन भरत सिरु नावा। अनुज समेत परम सुख पावा ॥ 
प्रभु बिलोकि हरषे पुरबासी। जनित बियोग बिपति सब नासी ॥ 
प्रेमातुर सब लोग निहारी। कोतुक कीन्ह कृपाल खरारी ॥ 
अमित रूप प्रगटे तेहि काला। जथाजोग मिले सबहि कृपाला ॥ 
कृपादृष्टि रघुबीर बिलोकी। किए सकल नर नारि बिसोकी ॥ 

छन महिं सबहि मिले भगवाना। उमा मरम यह काहुँ न जाना ॥ 
एहि बिधि सबहि सुखी करि रामा। आगों चले सील गुन धामा ॥ 
कौसल्यादि मातु सब घाई। निरखि बच्छ जनु धेनु लवाई ॥ 


छं. जनु धेनु बालक बच्छ तजि गृहँ चरन बन परबस गई। 

दिन अंत पुर रुख Glad थन हुंकार करि धावत भई ॥ 

अति प्रेम सब मातु भेटी बचन मूदु बहुबिधि कहे। 

गइ बिषम बियोग भव तिन्ह हरष सुख अगनित लहे ॥ 
दो. भेटेउ तनय सुमित्राँ राम चरन रति जानि। 


केकेई 


रामहि मिलत कैकेई हृदयँ बहुत सकुचानि ॥ ६(क) ॥ 


लछिमन सब मातन्ह मिलि हरषे आसिष पाइ। 
केकेइ HE पुनि पुनि मिले मन कर छोभु न जाइ ॥ ६ ॥ 
सासुन्ह सबनि मिली बैदेही। चरनन्हि लागि हरषु अति तेही ॥ 
देहि असीस बूझि HASTA! होइ अचल तुम्हार अहिवाता ॥ 
सब रघुपति मुख कमल बिलोकहिं। मंगल जानि नयन जल रोकहिं ॥ 
कनक थार आरति उतारहिं। बार बार प्रभु गात निहारहिं ॥ 
नाना भाँति निछावरि करहीं। परमानंद हरष उर भरहीं ॥ 
कोसल्या पुनि पुनि रघुबीरहि। चितवति कृपासिंधु रनधीरहि ॥ 
हृदयँँ बिचारति INE बारा। कवन भाँति लंकापति मारा ॥ 
अति सुकुमार जुगल मेरे बारे। निसिचर GAS महाबळ भारे ॥ 


दो. लछिमन अरु सीता सहित प्रभुहि बिलोकति मातु। 
परमानंद मगन मन पुनि पुनि पुलकित गातु ॥ ७ ॥ 


लंकापति कपीस नल नीला। जामवंत अंगद सुभसीला ॥ 
हनुमदादि सब बानर बीरा। धरे मनोहर मनुज सरीरा ॥ 
भरत सनेह सील ब्रत नेमा। सादर सब बरनहिं अति प्रेमा ॥ 
देखि नगरबासिन्ह के रीती। सकल सराहहि प्रभु पद प्रीती ॥ 
पुनि रघुपति सब सखा बोलाए। मुनि पद लागहु सकल सिखाए ॥ 
गुर बसिष्ट कुलपूज्य हमारे। इन्ह की कृपाँ दनुज रन मारे ॥ 
ए सब सखा सुनहु मुनि AL! भए समर सागर कहँ बेरे ॥ 
मम हित लागि जन्म इन्ह हारे। भरतहु ते मोहि अधिक पिआरे ॥ 
सुनि प्रभु बचन मगन सब भए। निमिष निमिष उपजत सुख नए ॥ 
दो. कौसल्या के चरनन्हि पुनि तिन्ह नायउ माथ ॥ 

आसिष दीन्हे हरषि तुम्ह प्रिय मम जिमि रघुनाथ ॥ ८(क) ॥ 


सुमन बृष्टि नभ संकुल भवन चले सुखकंद। 

॥ श्री राम चरित मानस ॥ 


चढी अटारिन्ह देखहिं नगर नारि नर बृंद ॥ ८(ख) ॥ 
कंचन कलस बिचित्र सँवारे। सबहिँ घरे सजि निज निज द्वारे ॥ 
बंदनवार पताका केतू। सबन्हि बनाए मंगल हेतू ॥ 
बीथीं सकल सुगंध सिंचाई। गजमनि रचि बहु चौक पुराई ॥ 
नाना भाँति सुमंगल साजे। हरषि नगर निसान बहु बाजे ॥ 
जहाँ ae नारि निछावर करहीं। देहिं असीस हरष उर भरहीं ॥ 
कंचन थार आरती नाना। जुबती सजें करहिं सुभ गाना ॥ 
करहिं आरती आरतिहर कें। रघुकुल कमल बिपिन दिनकर कें ॥ 
पुर सोभा संपति कल्याना। निगम सेष सारदा बखाना ॥ 
तेउ यह चरित देखि ठगि रहहीं। उमा तासु गुन नर किमि कहहीं ॥ 


दो. नारि कुमुदिनीं अवध सर रघुपति बिरह दिनेस। 

अस्त भएँ बिगसत भई निरखि राम राकेस ॥ ९(क) ॥ 

होहि सगुन सुभ बिबिध बिधि बाजहिं गगन निसान। 

पुर नर नारि सनाथ करि भवन चले भगवान ॥ ९(ख) ॥ 
प्रभु जानी केकेई लजानी। प्रथम तासु गृह गए भवानी ॥ 
ताहि प्रबोधि बहुत सुख दीन्हा। पुनि निज भवन गवन हरि कीन्हा ॥ 
कृपासिंधु जब मंदिर गए। पुर नर नारि सुखी सब भए ॥ 
गुर बसिष्ट द्विज लिए बुलाई। आजु सुघरी सुदिन समुदाई ॥ 
सब द्विज देहु हरषि अनुसासन। रामचंद्र बेठहिं सिंघासन ॥ 
मुनि बसिष्ट के बचन सुहाए। सुनत सकल बिप्रन्ह अति भाए ॥ 
कहहिं बचन मृदु बिप्र अनेका। जग अभिराम राम अभिषेका ॥ 
अब मुनिबर बिलंब नहिं कीजे। महाराज कहँँ तिलक करीजे ॥ 


दो. तब मुनि कहेउ सुमंत्र सन सुनत चलेउ हरषाइ। 
रथ अनेक बहु बाजि गज तुरत सँवारे जाइ ॥ १०(क) ॥ 
जहाँ तहँ घावन पठइ पुनि मंगल द्रब्य मगाइ। 
हरष समेत बसिष्ट पद पुनि सिरु नायउ आइ ॥ १०(ख) ॥ 
नवान्हपारायण, आठवाँ विश्राम 
अवधपुरी अति रुचिर बनाई। देवन्ह सुमन बृष्टि झरि लाई ॥ 
राम कहा सेवकन्ह बुलाई। प्रथम सखन्ह अन्हवावहु जाई ॥ 

सुनत बचन जहाँ तहँ जन धाए। सुग्रीवादि तुरत अन्हवाए ॥ 
पुनि करुनानिधि भरतु हँकारे। निज कर राम जटा निरुआरे ॥ 
अन्हवाए प्रभु तीनिउ भाई। भगत TSS कृपाल रघुराई ॥ 
भरत भाग्य प्रभु कोमलताई। सेष कोटि सत सकहिं न गाई ॥ 
पुनि निज जटा राम बिबराए। गुर अनुसासन मागि नहाए. ॥ 
करि मज्जन प्रभु भूषन साजे। अंग अनंग देखि सत लाजे ॥ 


दो. सासुन्ह सादर जानकिहि मज्जन तुरत कराइ। 
दिब्य बसन बर भूषन अँग अँग सजे बनाइ ॥ ११(क) ॥ 


राम बाम दिसि सोभति रमा रूप गुन खानि। 
देखि मातु सब हरषीं जन्म सुफल निज जानि ॥ ११(ख) ॥ 


सुनु खगेस तेहि अवसर ब्रह्मा सिव मुनि बूंद। 
चढ़ि बिमान आए सब सुर देखन सुखकंद ॥ ११(ग) ॥ 


प्रभु बिलोकि मुनि मन अनुरागा। तुरत दिब्य सिंघासन मागा ॥ 
रबि सम तेज सो बरनि न जाई। बेठे राम द्विजन्ह सिरु नाई ॥ 
जनकसुता समेत रघुराई। पेखि प्रहरषे मुनि समुदाई ॥ 

बेद मंत्र तब द्विजन्ह उचारे। नभ सुर मुनि जय जयति पुकारे ॥ 
प्रथम तिलक बसिष्ट मुनि कीन्हा। पुनि सब बिप्रन्ह आयसु दीन्हा ॥ 
सुत बिलोकि हरषीं महतारी। बार बार आरती उतारी ॥ 

बिप्रन्ह दान बिबिध बिधि दीन्हे। जाचक सकल अजाचक कीन्हे ॥ 
सिंघासन पर त्रिमुअन साई। देखि सुरन्ह दुंदुभी बजाई ॥ 


छं. नभ दुंदुभीं बाजहिं बिपुल गंघब किंनर गावहीं। 
नाचहिं अपछरा बूंद परमानंद सुर मुनि पावहीं ॥ 
भरतादि अनुज बिभीषनांगद हनुमदादि समेत ते। 
TÈ छत्र चामर ब्यजन धनु असि चर्म सक्ति बिराजते ॥ १ ॥ 
श्री सहित दिनकर बंस बूषन काम बहु छबि सोहई। 
नव अंबुधर बर गात अंबर पीत सुर मन मोहई ॥ 
मुकुटांगदादि बिचित्र भूषन अंग अंगन्हि प्रति सजे। 
अंभोज नयन बिसाळ उर भुज धन्य नर निरखंति जे ॥ २॥ 
दो. वह सोभा समाज सुख कहत न बनइ खगेस। 

॥ श्री राम चरित मानस ॥ 


बरनहिँ सारद सेष श्रुति सो रस जान महेस ॥ १२(क) ॥ 
भिन्न भिन्न अस्तुति करि गए सुर निज निज घाम। 
बंदी बेष बेद तब आए जहाँ श्रीराम ॥ १२(ख) ॥ 


प्रभु सबंग्य कीन्ह अति आदर कृपानिधान। 
लखेउ न काहूँ मरम कछु लगे करन गुन गान ॥ १२(ग) ॥ 


. जय सगुन निगुन रूप अनूप भूप सिरोमने। 


दसकंधरादि प्रचंड निसिचर प्रबल खल भुज बल हने ॥ 
अवतार नर संसार भार बिभंजि दारुन दुख दहे। 
जय प्रनतपाल दयाल प्रभु संजुक्त सक्ति नमामहे ॥ १ ॥ 


तव बिषम माया बस सुरासुर नाग नर अग जग हरे। 
भव पंथ भ्रमत अमित दिवस निसि काल कर्म गुननि भरे ॥ 


जे नाथ करि करुना बिलोके त्रिबिधि दुख ते निर्बहे। 
भव खेद छेदन दच्छ हम HE रच्छ राम नमामहे ॥ २ ॥ 


जे ग्यान मान बिमत्त तव भव हरनि भक्ति न आदरी। 

ते पाइ सुर दुळंभ पदादपि परत हम देखत हरी ॥ 

बिस्वास करि सब आस परिहरि दास तव जे होइ रहे। 

जपि नाम तव बिनु श्रम तरहिँ भव नाथ सो समरामहे ॥ ३ ॥ 


जे चरन सिव अज पूज्य रज सुभ परसि मुनिपतिनी तरी। 
नख निर्गता मुनि बंदिता त्रेलोक पावनि सुरसरी ॥ 

ध्वज कुलिस अंकुस कंज जुत बन फिरत कंटक किन लहे। 
पद्‌ कंज इंद मुकुंद राम रमेस नित्य भजामहे ॥ ४ ॥ 


अब्यक्तमूलमनादि तरु त्वच चारि निगमागम भने। 

षट कंघ साखा पंच बीस अनेक पर्न सुमन घने ॥ 

फल जुगल बिधि कटु मधुर बेलि अकेलि जेहि आश्रित रहे। 
पल्लवत Hod नवल नित संसार बिटप नमामहे ॥ ५ ॥ 

जे ब्रह्म अजमद्वेतमनुभवगम्य मनपर घ्यावहीं। 

ते कहहुँ जानहुँ नाथ हम तव सगुन जस नित गावहीं ॥ 
करुनायतन प्रभु सदगुनाकर देव यह बर मागहीं। 

मन बचन कर्म बिकार तजि तव चरन हम अनुरागहीं ॥ ६ ॥ 


. सब के देखत बेदन्ह बिनती कीन्हि उदार। 


अंतर्धान भए पुनि गए ब्रह्म आगार ॥ १३(क) ॥ 


बैनतेय सुनु संभु तब आए जहाँ रघुबीर। 
बिनय करत गदगद गिरा पूरित पुलक सरीर ॥ १३(ख) ॥ 


. जय राम रमारमनं समनं। भव ताप भयाकुळ पाहि जनं ॥ 


अवधेस सुरेस TAS बिभो। सरनागत मागत पाहि प्रभो ॥ १ ॥ 
दससीस बिनासन बीस भुजा। कृत gR महा महि भूरि रुजा ॥ 
रजनीचर बृंद पतंग रहे। सर पावक तेज प्रचंड दहे ॥ २ ॥ 

महि मंडल मंडन चारुतरं। धृत सायक चाप निषंग बरं ॥ 

मद मोह महा ममता रजनी। तम पुंज दिवाकर तेज अनी ॥ ३ ॥ 
मनजात किरात निपात किए। मृग लोग कुभोग सरेन RY ॥ 

हति नाथ अनाथनि पाहि हरे। बिषया बन TAL भूलि परे ॥ ४ ॥ 
बहु रोग बियोगन्हि लोग हए। भवदंघ्रि निरादर के फल ए. ॥ 

भव सिंधु अगाध परे नर ते। पद पंकज प्रेम न जे करते ॥ ५ ॥ 
अति दीन मलीन दुखी नितहीं। जिन्ह के पद्‌ पंकज प्रीति नहीं ॥ 
अवलंब भवंत कथा जिन्ह के ॥ प्रिय संत अनंत सदा तिन्ह कें ॥ ६ N 
नहिं राग न लोभ न मान मदा ॥ तिन्ह कें सम बेभव वा बिपदा ॥ 
एहि ते तव सेवक होत Fal! मुनि त्यागत जोग भरोस सदा ॥ ७ ॥ 
करि प्रेम निरंतर नेम लिएँ। पद पंकज सेवत सुद्ध हिएँ ॥ 

सम मानि निरादर आदरही। सब संत सुखी बिचरंति मही ॥ ८ ॥ 
मुनि मानस पंकज भृंग भजे। रघुबीर महा रनधीर अजे ॥ 

तव नाम जपामि नमामि हरी। भव रोग महागद मान अरी ॥ ९ N 


गुन सील कृपा परमायतनं। प्रनमामि निरंतर श्रीरमनं ॥ 
रघुनंद निकंदय igdi महिपाल बिलोकय दीन जनं ॥ १० ॥ 


. बार बार बर मागउँ हरषि देहु श्रीरंग। 


पद्‌ सरोज अनपायनी भगति सदा सतसंग ॥ १४(क) ॥ 


॥ श्री राम चरित मानस ॥ 


10 


बरनि उमापति राम गुन हरषि गए कैलास। 
तब प्रभु कपिन्ह दिवाए सब बिधि सुखप्रद बास ॥ १४(ख) ॥ 


सुनु खगपति यह कथा पावनी। त्रिबिध ताप भव भय दावनी ॥ 
महाराज कर सुभ अभिषेका। सुनत लहहिँ नर बिरति बिबेका ॥ 

जे सकाम नर Gale जे गावहिं। सुख संपति नाना बिधि पावहिं ॥ 

सुर दुर्लभ सुख करि जग माहीं। अंतकाळ रघुपति पुर जाहीं ॥ 

सुनहिं बिमुक्त बिरत अरु बिषई। लहहिं भगति गति संपति नई ॥ 
खगपति राम कथा में बरनी। स्वमति बिलास त्रास दुख हरनी ॥ 
बिरति बिबेक भगति दृढ करनी। मोह नदी He सुंदर तरनी ॥ 

नित नव मंगल कोसळपुरी। हरषित Tele लोग सब कुरी ॥ 

नित नइ प्रीति राम पद पंकज। सबकें जिन्हहि नमत सिव मुनि अज ॥ 


मंगन बहु प्रकार पहिराए। द्विजन्ह दान नाना बिधि पाए ॥ 


दो. ब्रह्मानंद मगन कपि सब कें प्रभु पद प्रीति। 
जात न जाने दिवस तिन्ह गए मास षट बीति ॥ १५॥ 


बिसरे गृह सपनेहुँ सुधि नाहीं। जिमि परद्रोह संत मन माही ॥ 

तब रघुपति सब सखा बोलाए। आइ सबन्हि सादर सिरु ATE ॥ 
परम प्रीति समीप बेठारे। भगत सुखद मूदु बचन उचारे ॥ 

तुम्ह अति कीन्ह AR सेवकाई। मुख पर केहि बिधि करों बड़ाई ॥ 
ताते मोहि तुम्ह अति प्रिय लागे। मम हित लागि भवन सुख त्यागे ॥ 
अनुज राज संपति बेदेही। देह गेह परिवार सनेही ॥ 

सब मम प्रिय नहिं तुम्हहि समाना। मृषा न कहउँ मोर यह बाना ॥ 
सब के प्रिय सेवक यह नीती। मोरें अधिक दास पर प्रीती ॥ 


दो. अब गृह जाहु सखा सब भजेहु मोहि Ze नेम। 
सदा सबंगत सर्बहित जानि BLE अति प्रेम ॥ १६ ॥ 


सुनि प्रभु बचन मगन सब भए। को हम कहाँ बिसरि तन गए ॥ 
एकटक रहे जोरि कर आगे। सकहिं न कछु कहि अति अनुरागे ॥ 
परम प्रेम तिन्ह कर प्रभु देखा। कहा बिबिध बिधि ग्यान बिसेषा ॥ 
प्रभु सन्मुख कछु कहन न पारहिं। पुनि पुनि चरन सरोज निहारहिं ॥ 

तब प्रभु भूषन बसन मगाए। नाना रंग अनूप सुहाए ॥ 
सुग्रीवहि प्रथमहिँ पहिराए। बसन भरत निज हाथ बनाए ॥ 
प्रभु प्रेरित लछिमन पहिराए। लंकापति रघुपति मन ATT ॥ 


Cu Sr a m 


अंगद्‌ बैठ रहा नहिं डोला। प्रीति देखि प्रभु ताहि न बोला ॥ 


दो. जामवंत नीलादि सब पहिराए रघुनाथ। 
हियँ घरि राम रूप सब चले नाइ पद माथ ॥ १७(क) ॥ 


तब अंगद उठि नाइ सिरु सजल नयन कर जोरि। 
अति बिनीत बोलेउ बचन मनहुँ प्रेम रस बोरि ॥ १७(ख) ॥ 


सुनु सर्बग्य कृपा सुख सिंधो। दीन दयाकर आरत बंधो ॥ 
मरती बेर नाथ मोहि बाली। गयउ तुम्हारेंहि कोंछें घाली ॥ 
असरन सरन बिरु संभारी। मोहि जनि तजहु भगत हितकारी ॥ 
AN तुम्ह प्रभु गुर पितु माता। जाउँ कहाँ तजि पद जलजाता ॥ 
तुम्हहि बिचारि कहहु नरनाहा। प्रभु तजि भवन काज मम काहा ॥ 
बालक ग्यान बुद्धि बल हीना। राखहु सरन नाथ जन दीना ॥ 
नीचि टहल गृह के सब करिहउँ। पद पंकज बिलोकि भव तरिहउँ ॥ 
अस कहि चरन परेउ प्रभु पाही। अब जनि नाथ कहहु गृह जाही ॥ 
दो. अंगद बचन बिनीत सुनि रघुपति करुना सींव। 

प्रभु उठाइ उर लायउ सजल नयन राजीव ॥ १८(क) ॥ 


निज उर माल बसन मनि बालितनय पहिराइ। 
बिदा कीन्हि भगवान तब बहु प्रकार समुझाइ ॥ १८(ख) ॥ 


भरत अनुज सौमित्र समेता। पठवन चले भगत कृत चेता ॥ 
अंगद हृदयँ प्रेम नहिं थोरा। फिरि PAR चितव राम कीं ओरा ॥ 


~ ON 


बार बार कर दंड प्रनामा। मन अस रहन कहहिं मोहि रामा ॥ 

राम बिलोकनि बोलनि चलनी। सुमिरि GAR सोचत हँसि मिलनी ॥ 
प्रभु रुख देखि बिनय बहु भाषी। चलेउ हृदयँ पद पंकज राखी ॥ 

अति आदर सब कपि पहुँचाए। भाइन्ह सहित भरत पुनि आए ॥ 

तब सुग्रीव चरन गहि नाना। भाँति बिनय कीन्हे हनुमाना ॥ 

दिन दस करि रघुपति पद्‌ सेवा। पुनि तव चरन देखिहउँ देवा ॥ 


पुन्य पुज तुम्ह पवनकुमारा। सेवहु जाइ कृपा आगारा ॥ 

अस कहि कपि सब चले तुरंता। अंगद कहइ सुनहु हनुमंता ॥ 
दो. कहेहु दंडवत प्रभु सें तुम्हहि कहउँ कर जोरि। 
बार बार रघुनायकहि सुरति कराएहु ANT ॥ १९(क) ॥ 
अस कहि चलेउ बालिसुत फिरि आयउ हनुमंत। 
तासु प्रीति प्रभु सन कहि मगन भए भगवंत ॥ !९(ख) ॥ 
कुलिसहु चाहि कठोर अति कोमल कुसुमहु चाहि। 
चित्त खगेस राम कर समुझि परइ कहु काहि ॥ १९(ग) ॥ 


पुनि कृपाल लियो बोलि निषादा। दीन्हे भूषन बसन प्रसादा ॥ 
जाहु भवन मम सुमिरन REI मन कम बचन धर्म अनुसरेह ॥ 
तुम्ह मम सखा भरत सम भ्राता। सदा रहेहु पुर आवत जाता ॥ 
बचन सुनत उपजा सुख भारी। परेउ चरन भरि लोचन बारी ॥ 
चरन नलिन उर घरि गृह आवा। प्रभु सुभाउ परिजनन्हि सुनावा ॥ 
रघुपति चरित देखि पुरबासी। पुनि पुनि कहहिं धन्य सुखरासी ॥ 
राम राज बे त्रेलोका। हरषित भए गए सब सोका ॥ 

बयरु न कर काहू सन कोई। राम प्रताप बिषमता खोई ॥ 


दो. बरनाश्रम निज निज धरम बनिरत बेद पथ लोग। 
चलहिं सदा Wale Gale नहिं भय सोक न रोग ॥ २० ॥ 


An Aa = a 


दैहिक दैविक भौतिक तापा। राम राज नहिं काहुहि ब्यापा ॥ 

सब नर करहिं परस्पर प्रीती। चलहिं स्वधर्म निरत श्रुति नीती ॥ 
चारिउ चरन धर्म जग माहीं। OR रहा सपनेहुँ अघ नाहीं ॥ 

राम भगति रत नर अरु नारी। सकल परम गति के अधिकारी ॥ 
अल्पमृत्यु नहिं कवनिउ पीरा। सब सुंदर सब बिरुज सरीरा ॥ 
नहिं दरिद्र कोउ दुखी न दीना। नहिं कोउ अबुध न ळच्छन हीना ॥ 
सब fey धर्मरत पुनी। नर अरु नारि चतुर सब गुनी ॥ 

सब गुनग्य पंडित सब ग्यानी। सब कृतग्य नहिं कपट सयानी ॥ 


दो. राम राज नभगेस सुनु सचराचर जग माहिं ॥ 
काल कर्म सुभाव गुन कृत दुख काहुहि नाहि ॥ २१ ॥ 


भूमि सप्त सागर मेखला। एक भूप रघुपति कोसला ॥ 

भुअन अनेक रोम प्रति जासू। यह प्रभुता कछु बहुत न तासू ॥ 
सो महिमा समुझत प्रभु केरी। यह बरनत हीनता घनेरी ॥ 
सोउ महिमा खगेस जिन्ह जानी। फिरी एहिं चरित तिन्हहुँ रति मानी ॥ 
सोउ जाने कर फल यह लीला। कहहिं महा मुनिबर दमसीला ॥ 
राम राज कर सुख संपदा। बरनि न सकइ फनीस सारदा ॥ 
सब उदार सब पर उपकारी। विप्र चरन सेवक नर नारी ॥ 
एकनारि ब्रत रत सब झारी। ते मन बच क्रम पति हितकारी ॥ 
दो. दंड जतिन्ह कर भेद जहाँ नर्तक नृत्य समाज। 

जीतहु मनहि सुनिअ अस रामचंद्र कें राज ॥ २२ ॥ 
Role HUE सदा तरु कानन। रहहि एक सँग गज पंचानन ॥ 
खग मृग सहज बयरु बिसराई। सबन्हि परस्पर प्रीति बढ़ाई ॥ 
कूजहिं खग मृग नाना बृंदा। अभय चरहिं बन करहिं अनंदा ॥ 
सीतल सुरभि पवन बह मंदा। गूंजत अलि ले चलि मकरंदा ॥ 
लता बिटप मागें मधु चवहीं। मनभावतो धेनु पय स्त्रवहीं ॥ 
ससि संपन्न सदा रह धरनी। Fat भइ कृतजुग के करनी ॥ 
प्रगटीं गिरिन्ह बिबिध मनि खानी। जगदातमा भूप जग जानी ॥ 
सरिता सकल TES बर बारी। सीतल अमल स्वाद सुखकारी ॥ 
सागर निज मरजादाँ रहहीं। डारहिं Ta तटन्हि नर लहहीं ॥ 
सरसिज संकुल सकल तड़ागा। अति प्रसन्न दस दिसा बिभागा ॥ 
दो. बिधु महि पूर मयूखन्हि रबि तप जेतनेहि काज। 


a Am + 


मागें बारिद देहिं जळ रामचंद्र के राज ॥ २३ ॥ 
कोटिन्ह बाजिमेध प्रभु कीन्हे। दान अनेक द्विजन्ह कहुँ दीन्हे ॥ 
श्रुति पथ पालक धर्म घुरंघर। गुनातीत अरु भोग पुरंदर ॥ 
पति अनुकूल सदा रह सीता। सोभा खानि सुसील बिनीता ॥ 
जानति कृपासिंधु प्रभुताई। सेवति चरन कमल मन लाई ॥ 
जद्यपि गृहँ सेवक सेवकिनी। बिपुल सदा सेवा बिधि गुनी ॥ 
निज कर गृह परिचरजा करई। रामचंद्र आयसु अनुसरई ॥ 
जेहि बिधि कृपासिंधु सुख मानइ। सोइ कर श्री सेवा बिधि जानइ ॥ 
कोसल्यादि सासु गृह माहीं। Gag सबन्हि मान मद नाहीं ॥ 
उमा रमा ब्रह्मादि बंदिता। जगदंबा संततमनिंदिता ॥ 

दो. जासु कृपा कटाच्छु सुर चाहत चितव न सोइ। 
राम पदारबिंद॒ रति करति सुभावहि खोइ ॥ २४ ॥ 


सेवहिं सानकूल सब भाई। राम चरन रति अति अधिकाई ॥ 

प्रभु मुख कमल बिलोकत रहहीं। कबहुँ कृपाल हमहि कछु कहहीं ॥ 
राम करहिं भ्रातन्ह पर प्रीती। नाना भाँति सिखावहिं नीती ॥ 
हरषित tale नगर के लोगा। करहिं सकल सुर दुर्लभ भोगा ॥ 
अहनिसि बिधिहि मनावत रहहीं। श्रीरघुबीर चरन रति चहहीं ॥ 

दुइ सुत सुन्दर सीताँ जाए। लव कुस बेद पुरानन्ह गाए ॥ 


दोउ बिजई बिनई गुन मंदिर। हरि प्रतिबिंब मनहुँ अति सुंदर ॥ 
दुइ दुइ सुत सब श्रातन्ह केरे। भए रूप गुन सील घनेरे ॥ 


दो. ग्यान गिरा गोतीत अज माया मन गुन पार। 
सोइ सचिदानंद घन कर नर चरित उदार ॥ २५ ॥ 


प्रातकाळ सरऊ करि मज्जन। बैठहिं सभाँ संग द्विज सज्जन ॥ 

बेद पुरान बसिष्ट बखानहिं। सुनहिं राम जद्यपि सब जानहिं ॥ 

अनुजन्ह संजुत भोजन करहीं। देखि सकल जननीं सुख भरहीं ॥ 

भरत सन्रुहन दोनउ भाई। सहित पवनसुत उपबन जाई ॥ 

बूझहिं बैठि राम गुन गाहा। कह हनुमान सुमति अवगाहा ॥ 

Gad बिमल गुन अति सुख पावहिं। बहुरि बहुरि करि बिनय कहावहिं ॥ 
सब कें गृह गृह होहिं पुराना। रामचरित पावन बिधि नाना ॥ 


नर अरु नारि राम गुन गानहिं। करहिं दिवस निसि जात न जानहिं ॥ 


दो. अवधपुरी बासिन्ह कर सुख संपदा समाज। 
सहस सेष नहिं कहि सकहिं Te नृप राम बिराज ॥ २६ ॥ 


नारदादि सनकादि मुनीसा। दरसन लागि कोसलाधीसा ॥ 

दिन प्रति सकल अजोध्या आवहिं। देखि नगरु बिरागु बिसरावहिं ॥ 
जातरूप मनि रचित अटारीं। नाना रंग रुचिर गच ढारीं ॥ 

पुर चहुँ पास कोट अति सुंदर। रचे कॅगूरा रंग रंग बर ॥ 

नव ग्रह निकर अनीक बनाई। जनु घेरी अमरावति आई ॥ 


eT we 2.0 


माह बहु रंग राचत गच कांचा। जा बिलाक मुनबर मन नाचा ॥ 

घवल घाम ऊपर नभ चुंबत। कलस मनहुँ रबि ससि दुति निंदत ॥ 
बहु मनि रचित झरोखा भ्राजहिं। गृह गृह प्रति मनि दीप बिराजहिं ॥ 


छं. मनि दीप राजहिं भवन भ्राजहिं देहरीं बिद्रम रची। 
मनि खंभ भीति बिरंचि बिरची कनक मनि मरकत खची ॥ 
सुंदर मनोहर मंदिरायत अजिर रुचिर फटिक Tal 
प्रति द्वार द्वार कपाट WE बनाइ बहु बञ्रन्हि खचे ॥ 


दो. चारु चित्रसाला गृह गृह प्रति लिखे बनाइ। 
राम चरित जे निरख मुनि ते मन लेहिं चोराइ ॥ २७ ॥ 


सुमन बाटिका सबहिं लगाई। बिबिध भाँति करि जतन बनाई ॥ 
लता ललित बहु जाति सुहाई। Hole सदा daa कि नाई ॥ 
गुंजत मधुकर मुखर मनोहर। मारुत त्रिबिध सदा बह सुंदर ॥ 
नाना खग बालकन्हि जिआए। बोलत मधुर उड़ात सुहाए ॥ 
मोर हंस सारस पारावत। भवननि पर सोभा अति पावत ॥ 

जहाँ तहँँ देखहिं निज परिछाहीं। बहु बिधि कूजहिं नृत्य कराहीं ॥ 
सुक सारिका पढ़ावहिं बालक। HEE राम रघुपति जनपालक ॥ 
राज दुआर सकल बिधि चारू। बीथीं चोहट रूचिर बजारू ॥ 


छं. बाजार रुचिर न बनइ बरनत बस्तु बिनु गथ पाइए। 
जहाँ भूप रमानिवास तहँ की संपदा किमि गाइए ॥ 
बैठे बजाज सराफ बनिक अनेक मनहूँ कुबेर ते। 
सब सुखी सब सञ्चरित सुंदर नारि नर सिसु जरठ जे ॥ 
. उत्तर दिसि सरजू बह निर्मल जल गंभीर। 
बाँधे घाट मनोहर स्वल्प पंक नहिं तीर ॥ Re ॥ 


y 


दूरि फराक रुचिर सो घाटा। जहँ जल पिअहिँ बाजि गज ठाटा ॥ 
पनिघट परम मनोहर नाना। तहाँ न पुरुष करहिं अख्नाना ॥ 
राजघाट सब बिधि सुंदर बर। मजहिं तहाँ बरन चारिउ नर ॥ 
तीर तीर देवन्ह के मंदिर। चहुँ दिसि तिन्ह के उपबन सुंदर ॥ 
कहुँ कहूँ सरिता तीर उदासी। बसहिं ग्यान रत मुनि संन्यासी ॥ 
तीर तीर तुलसिका सुहाई। बृंद बृंद बहु मुनिन्ह लगाई ॥ 

पुर सोभा कछु बरनि न जाई। बाहेर नगर परम रुचिराई ॥ 

देखत पुरी अखिल अघ भागा। बन उपबन बापिका तडागा ॥ 


छं. बापीं तडाग अनूप कूप मनोहरायत सोहहीं। 
सोपान सुंदर नीर निर्मळ देखि सुर मुनि मोहहीं ॥ 
बहु रंग कंज अनेक खग कूजहिं मधुप गुंजारहीं। 
आराम रम्य पिकादि खग रव जनु पथिक हंकारहीं ॥ 


दो. रमानाथ जहाँ राजा सो पुर बरनि कि जाइ। 
अनिमादिक सुख संपदा रहीं अवध सब SE ॥ २९ ॥ 


An A. ~ 


जहाँ तहँ नर रघुपति गुन गावहिं। बेठि परसपर इहइ सिखावहिं ॥ 
भजहु प्रनत प्रतिपालक रामहि। सोभा सील रूप गुन घामहि ॥ 
जलज बिलोचन स्यामल गातहि। पलक नयन इव सेवक त्रातहि ॥ 
घृत सर रुचिर चाप तूनीरहि। संत कंज बन रबि रनधीरहि ॥ 

काल कराल ब्याल खगराजहि। नमत राम अकाम ममता जहि ॥ 
लोभ मोह मृगजूथ किरातहि। मनसिज करि हरि जन सुखदातहि ॥ 
संसय सोक निबिड तम भानुहि। दनुज गहन घन दहन कृसानुहि ॥ 
जनकसुता समेत रघुबीरहि। कस न भजहु भंजन भव भीरहि ॥ 

बहु बासना मसक हिम रासिहि। सदा एकरस अज अबिनासिहि ॥ 
मुनि रंजन भंजन महि भारहि। तुलसिदास के प्रभुहि उदारहि ॥ 


दो. एहि बिधि नगर नारि नर करहिं राम गुन गान। 
सानुकूल सब पर रहहिं संतत कृपानिधान ॥ ३० ॥ 


जब ते राम प्रताप खगेसा। उदित भयउ अति प्रबल दिनेसा ॥ 
पूरि प्रकास रहेउ तिहुँ लोका। बहुतेन्ह सुख बहुतन मन सोका ॥ 
जिन्हहि सोक ते कहउँ बखानी। प्रथम अबिद्या निसा नसानी ॥ 
अघ उलूक जहाँ तहाँ लुकाने। काम क्रोध कैरव सकुचाने ॥ 
बिबिध कर्म गुन काल सुभाऊ। ए चकोर सुख लहहिं न काऊ ॥ 
मत्सर मान मोह मद चोरा। इन्ह कर हुनर न कवनिहुँ ओरा ॥ 
धरम तड़ाग ग्यान बिग्याना। ए पंकज बिकसे बिधि नाना ॥ 
सुख संतोष बिराग बिबेका। बिगत सोक ए कोक अनेका ॥ 


दो. यह प्रताप रबि जाकें उर जब करइ प्रकास। 
पछिले बाढ़हिं प्रथम जे कहे ते पावहिं नास ॥ ३१ ॥ 

श्रातन्ह सहित रामु एक बारा। संग परम प्रिय पवनकुमारा ॥ 
सुंदर उपबन देखन गए। सब तरु कुसुमित पल्लव नए N 

जानि समय सनकादिक आए। तेज पुंज गुन सील सुहाए ॥ 
ब्रह्मानंद सदा लयलीना। देखत बालक बहुकालीना ॥ 

रूप घरें जनु चारिउ बेदा। समदरसी मुनि बिगत बिभेदा ॥ 

आसा बसन व्यसन यह तिन्हहीं। रघुपति चरित होइ तहँ सुनहीं ॥ 
तहाँ रहे सनकादि भवानी। जहाँ घटसंभव मुनिबर ग्यानी ॥ 

राम कथा मुनिबर बहु बरनी। ग्यान जोनि पावक जिमि अरनी ॥ 


दो. देखि राम मुनि आवत हरषि दंडवत कीन्ह। 
स्वागत पूँछि पीत पट प्रभु बैठन कहँ दीन्ह ॥ ३२ ॥ 


कीन्ह दंडवत तीनिउँ भाई। सहित पवनसुत सुख अधिकाई ॥ 
मुनि रघुपति छबि अतुल बिलोकी। भए मगन मन सके न रोकी ॥ 
स्यामल गात सरोरुह लोचन। सुंदरता मंदिर भव मोचन ॥ 
एकटक रहे निमेष न लावहिं। प्रभु कर जोरें सीस नवावहिं ॥ 
तिन्ह के दसा देखि रघुबीरा। Gad नयन जल पुलक सरीरा ॥ 
कर गहि प्रभु मुनिबर बैठारे। परम मनोहर बचन उचारे ॥ 

आजु धन्य में सुनहु मुनीसा। Get दरस जाहिं अघ खीसा ॥ 
बड़े भाग पाइब सतसंगा। बिनहिं प्रयास होहिं भव भंगा ॥ 


दो. संत संग अपबर्ग कर कामी भव कर पंथ। 
कहहि संत कबि कोबिद श्रुति पुरान सदग्रंथ ॥ ३३ ॥ 


सुनि प्रभु बचन हरषि मुनि चारी। पुलकित तन अस्तुति अनुसारी ॥ 
जय भगवंत अनंत अनामय। अनघ अनेक एक करुनामय ॥ 

जय निगुन जय जय गुन सागर। सुख मंदिर सुंदर अति नागर ॥ 
जय इंदिरा रमन जय भूधर। अनुपम अज अनादि सोभाकर ॥ 
ग्यान निधान अमान मानप्रद। पावन सुजस पुरान बेद बद्‌ ॥ 

तग्य कृतग्य अग्यता भंजन। नाम अनेक अनाम निरंजन ॥ 

Ga सबंगत Ga उरालय। TA सदा हम कहुँ परिपालय ॥ 

हंद बिपति भव he बिभंजय। हृदि बसि राम काम मद्‌ गंजय ॥ 


दो. परमानंद कृपायतन मन परिपूरन काम। 

॥ श्री राम चरित मानस ॥ 


प्रेम भगति अनपायनी देहु हमहि श्रीराम ॥ ३४ ॥ 


देहु भगति रघुपति अति पावनि। त्रिबिध ताप भव दाप नसावनि ॥ 
प्रनत काम सुरधेनु कलपतरु। होइ प्रसन्न दीजै प्रभु यह बरु ॥ 
भव बारिधि कुंभज रघुनायक। सेवत सुलभ सकल सुख दायक ॥ 
मन संभव दारुन दुख दारय। दीनबंघु समता बिस्तारय ॥ 

आस त्रास इरिषादि निवारक। बिनय बिबेक बिरति बिस्तारक ॥ 
भूप मौलि मन मंडन घरनी। देहि भगति संसृति सरि तरनी ॥ 
मुनि मन मानस हंस निरंतर। चरन कमल बंदित अज संकर ॥ 
रघुकुल केतु सेतु श्रुति रच्छक। काल करम सुभाउ गुन भच्छक ॥ 
तारन तरन हरन सब दूषन। तुलसिदास प्रभु त्रिभुवन भूषन ॥ 


दो. बार बार अस्तुति करि प्रेम सहित सिरु नाइ। 
ब्रह्म भवन सनकादि गे अति अभीष्ट बर पाइ ॥ ३५ ॥ 


सनकादिक बिधि लोक सिधाए। भ्रातन्ह राम चरन सिरु नाए ॥ 
पूछत प्रभुहि सकल सकुचाहीं। चितवहिं सब मारुतसुत पाहीं ॥ 
सुनि चहहिं प्रभु मुख के बानी। जो सुनि होइ सकल भ्रम हानी ॥ 
अंतरजामी प्रभु सभ जाना। बूझत HES काह हनुमाना ॥ 
जोरि पानि कह तब हनुमंता। सुनहु दीनदयाल भगवंता ॥ 
नाथ भरत कछु पूँछन चहहीं। प्र्न करत मन सकुचत अहहीं ॥ 
तुम्ह जानहु कपि मोर सुभाऊ। भरतहि मोहि कछु अंतर काऊ ॥ 
सुनि प्रभु बचन भरत गहे चरना। सुनहु नाथ प्रनतारति हरना ॥ 
दो. नाथ न मोहि संदेह कछु सपनेहुँ सोक न मोह। 

केवळ कृपा तुम्हारिहि कृपानंद संदोह ॥ ३६ ॥ 
करउँ कृपानिधि एक ढिठाई। में सेवक तुम्ह जन सुखदाई ॥ 
संतन्ह के महिमा रघुराई। बहु बिधि बेद पुरानन्ह गाई ॥ 
श्रीमुख तुम्ह पुनि कीन्हि बडाई। तिन्ह पर प्रभुहि प्रीति अधिकाई ॥ 
सुना चहउँ प्रभु तिन्ह कर लच्छन। कृपासिंधु गुन ग्यान बिचच्छन ॥ 
संत असंत भेद बिलगाई। प्रनतपाल मोहि कहहु बुझाई ॥ 
संतन्ह के लच्छन सुनु भ्राता। अगनित श्रुति पुरान बिख्याता ॥ 
संत असंतन्हि के असि करनी। जिमि कुठार चंदन आचरनी ॥ 

काटइ WY मलय सुनु भाई। निज गुन देइ सुगंध बसाई ॥ 


दो. ताते सुर सीसन्ह चढत जग बल्लभ श्रीखंड। 
अनल दाहि पीटत घनहिं WY बदन यह दंड ॥ ३७ ॥ 


बिषय अलंपट सील गुनाकर। पर दुख दुख सुख सुख देखे पर ॥ 
सम अभूतरिपु बिमद्‌ बिरागी। लोभामरष हरष भय त्यागी ॥ 
कोमलचित दीनन्ह पर दाया। मन बच क्रम मम भगति अमाया ॥ 
सबहि मानप्रद्‌ आपु अमानी। भरत प्रान सम मम ते प्रानी ॥ 

बिगत काम मम नाम परायन। सांति बिरति बिनती मुदितायन ॥ 
सीतलता सरलता मयत्री। द्विज पद प्रीति धर्म जनयत्री ॥ 

ए सब लच्छन बसहिं जासु उर। जानेहु तात संत संतत फुर ॥ 

सम दम नियम नीति नहिं डोलहिं। परुष बचन Hag नहिं बोलहिं ॥ 


दो. निंदा अस्तुति उभय सम ममता मम पद कंज। 

ते सज्जन मम प्रानप्रिय गुन मंदिर सुख पुंज ॥ ३८ ॥ 
सनहु असंतन्ह केर सुभाऊ। भूलेहुँ संगति करिअ न काऊ ॥ 
तिन्ह कर संग सदा दुखदाई। जिमि कलपहि घालइ हरहाई ॥ 
खलन्ह हृदयँ अति ताप बिसेषी। जरहिं सदा पर संपति देखी ॥ 
जहाँ कहुँ निंदा Gale पराई। हरषहिं मनहुँ परी निधि पाई ॥ 
काम क्रोध मद लोभ परायन। निर्दय कपटी कुटिल मलायन ॥ 
बयरु अकारन सब काहू सों। जो कर हित अनहित ताहू सों ॥ 
झूठइ लेना BSE देना। झूठइ भोजन झूठ चबेना ॥ 
बोलहिं मधुर बचन जिमि ART! खाइ महा अति हृदय कठोरा ॥ 


दो. पर द्रोही पर दार रत पर धन पर अपबाद। 
ते नर पाँवर पापमय देह घरें मनुजाद्‌ ॥ ३९ ॥ 


लोभइ ओढ़न लोभइ डासन। सिस्त्रोदर पर जमपुर त्रास न ॥ 
TE की जों Gale बडाई। स्वास लेहिं जनु जूडी आई ॥ 

जब काहू कै देखहिं बिपती। सुखी भए मानहुँ जग नृपती ॥ 
स्वारथ रत परिवार बिरोधी। लंपट काम लोभ अति क्रोधी ॥ 
मातु पिता गुर बिप्र न मानहिं। आपु गए अरु घालहिं आनहिं ॥ 
करहिं मोह बस द्रोह परावा। संत संग हरि कथा न भावा ॥ 

॥ श्री राम चरित मानस ॥ 


20 


अवगुन सिंधु मंदमति कामी। बेद बिदूषक परधन स्वामी ॥ 
बिप्र द्रोह पर द्रोह बिसेषा। दंभ कपट जियँ घरे सुबेषा ॥ 
दो. ऐसे अधम मनुज खल कृतजुग त्रेता नाहिँ। 
द्वापर कछुक बूंद बहु होइहहिँ कलिजुग माहिं ॥ ४० ॥ 
पर हित सरिस धर्म नहिं भाई। पर पीड़ा सम नहिं अधमाई ॥ 


निनय सकल पुरान बेद कर। कहेउँ तात जानहिं कोबिद नर ॥ 

नर सरीर धरि जे पर पीरा। करहिं ते Gale महा भव भीरा ॥ 
करहिं मोह बस नर अघ नाना। स्वारथ रत परलोक नसाना ॥ 
कालरूप तिन्ह HE में भ्राता। सुभ अरु असुभ कर्म फल दाता ॥ 
अस बिचारि जे परम सयाने। भजहिं मोहि संसृत दुख जाने ॥ 
त्यागहिं कर्म सुभासुभ दायक। भजहिं मोहि सुर नर मुनि नायक ॥ 
संत असंतन्ह के गुन भाषे। ते न परहिं भव जिन्ह लखि राखे ॥ 

दो. सुनहु तात माया कृत गुन अरु दोष अनेक। 


UO 


गुन यह उभय न दाखआंह दाखअ सा आबबक ॥ ४१ ॥ 


श्रीमुख बचन Gad सब भाई। हरषे प्रेम न हृदयँ समाई ॥ 

करहिँ बिनय अति बारहिं बारा। हनूमान हियँ हरष अपारा ॥ 

पुनि रघुपति निज मंदिर गए। एहि बिधि चरित करत नित नए ॥ 

बार बार नारद मुनि आवहिं। चरित पुनीत राम के गावहिं ॥ 

नित नव चरन देखि मुनि जाहीं। ब्रह्मलोक सब कथा कहाहीं ॥ 

सुनि बिरंचि अतिसय सुख मानहिं। पुनि पुनि तात करहु गुन गानहिं ॥ 
सनकादिक नारदहि सराहहिँ। जद्यपि ब्रह्म निरत मुनि आहहिं ॥ 

सुनि गुन गान समाधि बिसारी ॥ सादर Gale परम अधिकारी ॥ 


दो. जीवनमुक्त ब्रह्मपर चरित सुनहिं तजि ध्यान। 


जं हार कथा न कराह Ud Tes क हिय पाषान ॥ ४२ ॥ 


एक बार रघुनाथ बोलाए। गुर द्विज पुरबासी सब आए ॥ 

बैठे गुर मुनि अरु द्विज सज्जन। बोले बचन भगत भव भंजन ॥ 
सनहु सकल पुरजन मम बानी। HAT न कछु ममता उर आनी ॥ 
नहिं अनीति नहिं कछु प्रभुताई। सुनहु करहु जो तुम्हहि सोहाई ॥ 
सोइ सेवक प्रियतम मम सोई। मम अनुसासन माने जोई ॥ 

जों अनीति कछु भाषों भाई। तों मोहि बरजहु भय बिसराई ॥ 
बड़ें भाग मानुष तनु पावा। सुर दुलभ सब ग्रंथिन्ह गावा ॥ 
साधन घाम मोच्छ कर द्वारा। पाइ न जेहिं परलोक सँवारा ॥ 


दो. सो परत्र दुख Wag सिर धुनि धुनि पछिताइ। 
कालहि कर्महि ईस्वरहि मिथ्या दोष लगाइ ॥ ४३ ॥ 


एहि तन कर फल बिषय न भाई। स्वर्गउ स्वल्प अंत दुखदाई ॥ 
नर तनु पाइ बिषयँ मन देहीं। पलटि सुधा ते सठ बिष लेहीं ॥ 
ताहि कबहुँ भल कहइ न कोई। गुंजा ग्रहइ परस मनि खोई ॥ 
आकर चारि ळच्छ चौरासी। जोनि भ्रमत यह जिव अबिनासी ॥ 
फिरत सदा माया कर प्रेरा। काल कर्म सुभाव गुन घेरा ॥ 
कबहुँक करि करुना नर देही। देत ईस बिनु हेतु सनेही ॥ 

नर तनु भव बारिधि कहुँ बेरो। सन्मुख मरुत अनुग्रह मेरो ॥ 
करनधार सदगुर दृढ़ नावा। FSU साज सुलभ करि पावा ॥ 


दो. जो न तरे भव सागर नर समाज अस पाइ। 
सो कृत निंदक मंदमति आत्माहन गति जाइ ॥ ४४ ॥ 


जों परलोक इहाँ सुख चहहू। सुनि मम बचन Sad Ee TEZ ॥ 
सुलभ सुखद मारग यह भाई। भगति मोरि पुरान श्रुति गाई ॥ 
ग्यान अगम प्रत्यूह अनेका। साधन कठिन न मन कहुँ टेका ॥ 
करत कष्ट बहु पावइ कोऊ। भक्ति हीन मोहि प्रिय नहिं सोऊ ॥ 
भक्ति qia सकल सुख खानी। बिनु सतसंग न पावहिं प्रानी ॥ 
पुन्य पुंज बिनु मिलहिँ न संता। सतसंगति संसृति कर अंता ॥ 
पुन्य एक जग AE नहिं दूजा। मन कम बचन विप्र पद पूजा ॥ 
सानुकूल तेहि पर मुनि देवा। जो तजि HIS करइ द्विज सेवा ॥ 
दो. ओरड एक गुपुत मत सबहि कहउँ कर जोरि। 

संकर भजन बिना नर भगति न पावइ ATR ॥ ४५ ॥ 
कहहु भगति पथ कवन प्रयासा। जोग न मख जप तप उपवासा ॥ 
सरल सुभाव न मन कुटिलाई। जथा लाभ संतोष सदाई ॥ 


मोर दास कहाइ नर आसा। करइ तो HES कहा बिस्वासा ॥ 
बहुत कहउँ का कथा बढ़ाई। एहि आचरन बस्य में भाई ॥ 

बैर न बिग्रह आस न त्रासा। सुखमय ताहि सदा सब आसा ॥ 
अनारंभ अनिकेत अमानी। अनघ अरोष दच्छ बिग्यानी ॥ 
प्रीति सदा सज्जन संसगां। तृन सम बिषय स्वग अपबगा ॥ 
भगति पच्छ हठ नहिं सठताई। दुष्ट तर्क सब दूरि बहाई ॥ 


दो. मम गुन ग्राम नाम रत गत ममता मद मोह। 
ता कर सुख सोइ जानइ परानंद संदोह ॥ ४६ ॥ 


Geld सुधासम बचन राम के। गहे सबनि पद्‌ कृपाधाम के ॥ 
जननि जनक गुर बंघु हमारे। कृपा निधान प्रान ते प्यारे ॥ 

तनु धनु घाम राम हितकारी। सब बिधि तुम्ह प्रनतारति हारी ॥ 
असि सिख तुम्ह बिनु देइ न कोऊ। मातु पिता स्वारथ रत ओऊ ॥ 
हेतु रहित जग जुग उपकारी। तुम्ह तुम्हार सेवक असुरारी ॥ 
स्वारथ मीत सकल जग माहीं। सपनेहुँ प्रभु परमारथ नाहीं ॥ 
सबके बचन प्रेम रस साने। सुनि रघुनाथ हृदयँ हरषाने ॥ 

निज निज गृह गए आयसु पाई। बरनत प्रभु बतकही सुहाई ॥ 


दो. -उमा अवधबासी नर नारि कृतारथ रूप। 
ब्रह्म सचिदानंद घन रघुनायक जहाँ भूप ॥ ४७ N 


एक बार बसिष्ट मुनि आए। जहाँ राम सुखधाम सुहाए ॥ 
अति आदर रघुनायक कीन्हा। पद पखारि पादोदक लीन्हा ॥ 
राम सुनहु मुनि कह कर जोरी। कृपासिंधु बिनती कछु मोरी ॥ 
देखि देखि आचरन तुम्हारा। होत मोह मम ead अपारा ॥ 
महिमा अमित बेद नहिं जाना। में केहि भाँति कहउँ भगवाना ॥ 
उपरोहित्य कर्म अति मंदा। बेद पुरान Gala कर निंदा ॥ 
जब न od में तब बिधि मोही। कहा लाभ आगों सुत तोही ॥ 
परमातमा ब्रह्म नर रूपा। होइहि रघुकुल भूषन भूपा ॥ 
दो. -तब में हृदयँ बिचारा जोग जग्य ब्रत दान। 

जा कहुँ करिअ सो पेहउँ धर्म न एहि सम आन ॥ ४८ ॥ 
जप तप नियम जोग निज घमां। श्रुति संभव नाना सुभ कर्मा ॥ 
ग्यान दया दम तीरथ मज्जन। जहाँ लगि धर्म कहत श्रुति सज्जन ॥ 
आगम निगम पुरान अनेका। पढ़े सुने कर फळ प्रभु एका ॥ 

तब पद पंकज प्रीति निरंतर। सब साधन कर यह फल सुंदर ॥ 
छूटइ मल कि मलहि के धोएँ। घृत कि पाव कोइ बारि बिलोएँ ॥ 
प्रेम भगति जल बिनु रघुराई। अभिअंतर मल कबहुँ न जाई ॥ 
सोइ सबंग्य तग्य सोइ पंडित। सोइ गुन गृह बिग्यान अखंडित ॥ 
दच्छ सकल लच्छन जुत सोई। जाकें पद सरोज रति होई ॥ 
दो. नाथ एक बर मागउँ राम कृपा करि देहु। 

जन्म जन्म प्रभु पद कमल कबहुँ घटे जनि नेहु ॥ ४९ ॥ 
अस कहि मुनि बसिष्ट गृह आए। कृपासिंघु के मन अति ATT ॥ 
हनूमान भरतादिक श्राता। संग लिए सेवक सुखदाता ॥ 
पुनि कृपाळ पुर बाहेर गए। गज रथ तुरग मगावत भए ॥ 
देखि कृपा करि सकळ सराहे। दिए उचित जिन्ह जिन्ह तेइ चाहे ॥ 
हरन सकल श्रम प्रभु श्रम पाई। गए जहाँ सीतल अवँराई ॥ 
भरत दीन्ह निज बसन डसाई। FS प्रभु सेवहिं सब भाई ॥ 
मारुतसुत तब मारूत करई। पुलक बपुष लोचन जल भरई ॥ 
हनूमान सम नहिं बडभागी। नहिं कोउ राम चरन अनुरागी ॥ 
गिरिजा जासु प्रीति सेवकाई। बार बार प्रभु निज मुख गाई ॥ 


दो. तेहिं अवसर मुनि नारद आए करतल बीन। 
गावन लगे राम कल कीरति सदा नबीन ॥ ५० ॥ 


मामवलोकय पंकज लोचन। कृपा बिलोकनि सोच बिमोचन ॥ 
नील तामरस स्याम काम अरि। हृदय कंज मकरंद मधुप हरि ॥ 
जातुधान बरूथ बल भंजन। मुनि सजन रंजन अघ गंजन ॥ 

भूसुर ससि नव बूंद बलाहक। असरन सरन दीन जन गाहक ॥ 

भुज बळ बिपुल भार महि खंडित। खर दूषन बिराध बघ पंडित ॥ 
रावनारि सुखरूप भूपबर। जय दसरथ कुळ कुमुद सुधाकर ॥ 
सुजस पुरान बिदित निगमागम। गावत सुर मुनि संत समागम ॥ 
कारुनीक ब्यलीक मद खंडन। सब बिधि कुसल कोसला मंडन ॥ 
कलि मल मथन नाम ममताहन। तुलसीदास प्रभु पाहि प्रनत जन ॥ 


दो. प्रेम सहित मुनि नारद बरनि राम गुन ग्राम। 


सोभासिंघु हृदयँ घरि गए जहाँ बिधि घाम ॥ ५१ ॥ 

गिरिजा सुनहु बिसद यह कथा। मैं सब कही मोरि मति जथा ॥ 
राम चरित सत कोटि अपारा। श्रुति सारदा न बरने पारा ॥ 

राम अनंत अनंत गुनानी। जन्म कर्म अनंत नामानी ॥ 

जल सीकर महि रज गनि जाहीं। रघुपति चरित न बरनि सिराहीं ॥ 
बिमल कथा हरि पद दायनी। भगति होइ सुनि अनपायनी ॥ 

उमा कहिउँ सब कथा सुहाई। जो भुसुँडि खगपतिहि सुनाई ॥ 
कछुक राम गुन कहेउँ बखानी। अब का कहाँ सो HES भवानी ॥ 
सुनि सुभ कथा उमा हरषानी। बोली अति बिनीत Bg बानी ॥ 
TA धन्य में धन्य पुरारी। सुनेउँ राम गुन भव भय हारी ॥ 


दो. तुम्हरी कृपाँ कृपायतन अब कृतकृत्य न मोह। 
जानेउँ राम प्रताप प्रभु चिदानंद संदोह ॥ ५२(क) ॥ 


नाथ तवानन ससि स्रवत कथा सुधा रघुबीर। 
श्रवन पुटन्हि मन पान करि नहिं अघात मतिधीर ॥ ५२(ख) ॥ 


राम चरित जे सुनत अघाहीं। रस बिसेष जाना तिन्ह नाहीं ॥ 
जीवनमुक्त महामुनि जेऊ। हरि गुन सुनहीं निरंतर तेऊ ॥ 

भव सागर चह पार जो पावा। राम कथा ता HE दृढ़ नावा ॥ 
बिषइन्ह कहँ पुनि हरि गुन ग्रामा। श्रवन सुखद अरु मन अभिरामा ॥ 
श्रवनवंत अस को जग माहीं। जाहि न रघुपति चरित सोहाहीं ॥ 

ते जड जीव निजात्मक घाती। जिन्हहि न रघुपति कथा सोहाती ॥ 
हरिचरित्र मानस तुम्ह गावा। सुनि में नाथ अमिति सुख पावा ॥ 

तुम्ह जो कही यह कथा सुहाई। कागभसुंडि गरुड प्रति गाई ॥ 


दो. बिरति ग्यान बिग्यान दृढ राम चरन अति नेह। 
बायस तन रघुपति भगति मोहि परम संदेह ॥ ५३ ॥ 


नर सहस्र महँ सुनहु पुरारी। कोउ एक होइ धर्म ब्रतघारी ॥ 
घमेसील कोटिक महँ कोई। बिषय बिमुख बिराग रत होई ॥ 
कोटि बिरक्त मध्य श्रुति कहई। सम्यक ग्यान सकृत कोउ लहई ॥ 
ग्यानवंत कोटिक He कोऊ। जीवनमुक्त सकृत जग सोऊ ॥ 
तिन्ह सहस्र HE सब सुख खानी। दुर्लभ ब्रह्मलीन बिग्यानी ॥ 
घर्मसील बिरक्त अरु ग्यानी। जीवनमुक्त ब्रह्मपर प्रानी ॥ 

सब ते सो दुर्लभ सुरराया। राम भगति रत गत मद माया ॥ 
सो हरिभगति काग किमि पाई। बिस्वनाथ मोहि कहहु बुझाई ॥ 


दो. राम परायन ग्यान रत गुनागार मति धीर। 
नाथ कहहु केहि कारन पायउ काक सरीर ॥ ५४ ॥ 


यह प्रभु चरित पवित्र सुहावा। HEE कृपाल काग He पावा ॥ 
तुम्ह केहि भाँति सुना मदनारी। कहहु मोहि अति कोतुक भारी ॥ 
गरुड महाग्यानी गुन रासी। हरि सेवक अति निकट निवासी ॥ 
तेहिं केहि हेतु काग सन जाई। सुनी कथा मुनि निकर बिहाई ॥ 
कहहु कवन बिधि भा संबादा। दोउ हरिभगत काग उरगादा ॥ 
गौरि गिरा सुनि सरळ सुहाई। बोले सिव सादर सुख पाई ॥ 
घन्य सती पावन मति तोरी। रघुपति चरन प्रीति नहिं थोरी ॥ 
सुनहु परम पुनीत इतिहासा। जो सुनि सकल लोक भ्रम नासा ॥ 
उपजइ राम चरन बिस्वासा। भव निधि तर नर बिनहिं प्रयासा ॥ 


दो. ऐसिअ प्रस्न बिहंगपति कीन्ह काग सन जाइ। 
सो सब सादर कहिहउँ सुनहु उमा मन लाइ ॥ ५५ ॥ 


में जिमि कथा सुनी भव मोचनि। सो प्रसंग सुनु सुमुखि सुलोचनि ॥ 
प्रथम दच्छ गृह तव अवतारा। सती नाम तब रहा तुम्हारा ॥ 

दच्छ जग्य तब भा अपमाना। तुम्ह अति क्रोध तजे तब प्राना ॥ 
मम अनुचरन्ह कीन्ह मख भंगा। जानहु तुम्ह सो सकळ प्रसंगा ॥ 
तब अति सोच भयउ मन AN दुखी भयउँ बियोग प्रिय तोरें ॥ 
सुंदर बन गिरि सरित तडागा। कोतुक देखत फिरउँ बेरागा ॥ 

गिरि सुमेर उत्तर दिसि दूरी। नील सैल एक सुन्दर भूरी ॥ 

तासु कनकमय सिखर सुहाए। चारि चारु मोरे मन भाए ॥ 

तिन्ह पर एक एक बिटप बिसाला। बट पीपर पाकरी रसाला ॥ 
सेलोपरि सर सुंदर सोहा। मनि सोपान देखि मन मोहा ॥ 


दो. -सीतल अमल मधुर जल जलज बिपुल बहुरंग। 
कूजत कल रव हंस गन गुंजत मजुंल भृंग ॥ ५६ ॥ 


Ama AD A सोई 


तेहिं गिरि रुचिर बसइ खग सोई। तासु नास कल्पांत न होई ॥ 
माया कृत गुन दोष अनेका। मोह मनोज आदि अबिबेका ॥ 

रहे ब्यापि समस्त जग माहीं। तेहि गिरि निकट कबहुँ नहिं जाहीं ॥ 
qè बसि हरिहि भजइ जिमि कागा। सो सुनु उमा सहित अनुरागा ॥ 
पीपर तरु तर ध्यान सो धरई। जाप जग्य पाकरि तर करई ॥ 

आँब Te कर मानस पूजा। तजि हरि भजनु काजु नहिं दूजा ॥ 

बर तर कह हरि कथा प्रसंगा। आवहिं Gate अनेक बिहंगा ॥ 

राम चरित बिचीत्र बिधि नाना। प्रेम सहित कर सादर गाना ॥ 


सुनहिं सकल मति बिमल मराला। बसहिं निरंतर जे तेहिं ताला ॥ 
जब में जाइ सो कोतुक देखा। उर उपजा आनंद बिसेषा ॥ 


दो. तब कछु काल मराल तनु घरि Ta कीन्ह निवास। 
सादर सुनि रघुपति गुन पुनि आयउँ केलास ॥ ५७ ॥ 


गिरिजा कहेउँ सो सब इतिहासा। में जेहि समय गयउँ खग पासा ॥ 
अब सो कथा सुनहु जेही हेतू। गयउ काग पहिँ खग कुल केतू ॥ 
जब रघुनाथ कीन्हि रन कीड़ा। समुझत चरित होति मोहि ब्रीडा ॥ 
इंद्रजीत कर आपु बँधायो। तब नारद मुनि गरुड पठायो ॥ 

बंधन काटि गयो उरगादा। उपजा हृदयं प्रचंड बिषादा ॥ 

प्रभु बंधन समुझत बहु भाँती। करत बिचार उरग आराती ॥ 
ब्यापक ब्रह्म बिरज बागीसा। माया मोह पार परमीसा ॥ 

सो अवतार Gas जग माहीं। देखेउँ सो प्रभाव कछु नाहीं ॥ 


दो. -भव बंधन ते छुटहिँ नर जपि जा कर नाम। 
खर्च निसाचर बाँधेउ नागपास सोइ राम ॥ ५८ ॥ 


नाना भाँति मनहि समुझावा। प्रगट न ग्यान हृदयँ भ्रम छावा ॥ 
खेद खिन्न मन तर्क बढाई। भयउ मोहबस तुम्हरिहिं नाई ॥ 
ब्याकुल गयउ देवरिषि पाहीं। कहेसि जो संसय निज मन माहीं ॥ 
सुनि नारदहि लागि अति दाया। सुनु खग प्रबल राम के माया ॥ 
जो ग्यानिन्ह कर चित अपहरई। बरिआई बिमोह मन करई ॥ 
जेहिं बहु बार नचावा मोही। सोइ ब्यापी बिहंगपति तोही ॥ 
महामोह उपजा उर तोरें। मिटिहि न बेगि कहें खग मोरें ॥ 
चतुरानन पहिँ जाहु खगेसा। सोइ BE जेहि होइ निदेसा ॥ 


दो. अस कहि चले देवरिषि करत राम गुन गान। 

हरि माया बल बरनत पुनि पुनि परम सुजान ॥ ५९ ॥ 
तब खगपति बिरंचि पहिँ गयऊ। निज संदेह सुनावत भयऊ ॥ 


सुनि बिरंचि रामहि सिरु नावा। समुझि प्रताप प्रेम अति छावा ॥ 

मन महुँ करइ बिचार बिधाता। माया बस कबि कोबिद ग्याता ॥ 

हरि माया कर अमिति प्रभावा। बिपुल बार जेहिं मोहि नचावा ॥ 
अग जगमय जग मम उपराजा। नहिं आचरज मोह खगराजा ॥ 
तब बोले बिधि गिरा सुहाई। जान महेस राम प्रभुताई ॥ 

बैनतेय संकर WE जाहू। तात अनत पूछहु जनि काहू ॥ 


dé होइहि तव संसय हानी। चलेउ बिहंग gaa बिधि बानी ॥ 


दो. परमातुर बिहंगपति आयउ तब मो पास। 
जात रहेउँ कुबेर गृह रहिहु उमा कैलास ॥ ६० N 


तेहिं मम पद सादर सिरु नावा। पुनि आपन संदेह सुनावा ॥ 
सुनि ता करि बिनती मृदु बानी। परेम सहित में कहेउँ भवानी ॥ 
मिलेहु गरूड मारग महँ मोही। कवन भाँति समुझावों तोही ॥ 
तबहि होइ सब संसय भंगा। जब बहु काल करिअ सतसंगा ॥ 
सुनिअ तहाँ हरि कथा सुहाई। नाना भाँति मुनिन्ह जो गाई ॥ 
जेहि महुँ आदि मध्य अवसाना। प्रभु प्रतिपाद्य राम भगवाना ॥ 
नित हरि कथा होत जहाँ भाई। पठवउँ तहाँ सुनहि तुम्ह जाई ॥ 
जाइहि सुनत सकळ संदेहा। राम चरन होइहि अति नेहा ॥ 


दो. बिनु सतसंग न हरि कथा तेहि बिनु मोह न भाग। 
मोह गएँ बिनु राम पद होइ न दृढ़ अनुराग ॥ ६१ ॥ 


मिलहिं न रघुपति बिनु अनुरागा। किएँ जोग तप ग्यान बिरागा ॥ 
उत्तर दिसि सुंदर गिरि नीला। तहँ रह काकभुसुंडि सुसीला ॥ 
राम भगति पथ परम प्रबीना। ग्यानी गुन गृह बहु काळीना ॥ 
राम कथा सो कहइ निरंतर। सादर Gate बिबिध बिहंगबर ॥ 
जाइ सुनहु तहँ हरि गुन भूरी। होइहि मोह जनित दुख दूरी ॥ 

में जब तेहि सब कहा बुझाई। चलेउ हरषि मम पद सिरु नाई ॥ 
ताते उमा न में समुझावा। रघुपति कृपाँ मरमु में पावा ॥ 


~ 


होइहि कीन्ह कबहु AMAA सां खाव चह कृपांनधाना ॥ 

कछु तेहि ते पुनि में नहिं राखा। समुझइ खग खगही के भाषा ॥ 
प्रभु माया बळवंत भवानी। जाहि न मोह कवन अस ग्यानी ॥ 


दो. ग्यानि भगत सिरोमनि त्रिभुवनपति कर जान। 
ताहि मोह माया नर पावँर करहिं गुमान ॥ ६२(क) ॥ 


मासपारायण, अट्टाईसवाँ विश्राम 

सिव बिरंचि कहुँ मोहइ को है बपुरा आन। 

अस जियँँ जानि भजहिँ मुनि माया पति भगवान ॥ ६२(ख) ॥ 
गयउ गरुड जहँँ बसइ भुसुंडा। मति अकुंठ हरि भगति अखंडा ॥ 
देखि सैल प्रसन्न मन भयऊ। माया मोह सोच सब गयऊ ॥ 
करि तडाग मज्जन जलपाना। बट तर गयउ EAA हरषाना ॥ 
बृद्ध बृद्ध बिहंग तहँ आए। सुने राम के चरित सुहाए ॥ 
कथा अरंभ करै सोइ चाहा। तेही समय गयउ खगनाहा ॥ 
आवत देखि सकल खगराजा। हरषेउ बायस सहित समाजा ॥ 
अति आद्र खगपति कर कीन्हा। स्वागत पूछि सुआसन दीन्हा ॥ 
करि पूजा समेत अनुरागा। मधुर बचन तब बोलेउ कागा ॥ 


wd 


दा. नाथ कृतारथ भयउ म तव द्रसन खगराज। 
आयसु दहु सां करा अब प्रभु आयहु काह काज ॥ ६३(क) ॥ 


सदा कृतारथ रूप तुम्ह कह मृदु बचन खगेस। 


जेहि के अस्तुति सादर निज मुख कीन्हि महेस ॥ ६३(ख) ॥ 


सुनहु तात जेहि कारन आयउँ। सो सब भयउ दरस तव पायउँ ॥ 
देखि परम पावन तव आश्रम। गयउ मोह संसय नाना भ्रम ॥ 
अब श्रीराम कथा अति पावनि। सदा सुखद्‌ दुख पुंज नसावनि ॥ 
सादर तात सुनावहु मोही। बार बार बिनवउँ प्रभु तोही ॥ 

Gad गरुड़ के गिरा बिनीता। सरल सुप्रेम सुखद सुपुनीता ॥ 
भयउ तासु मन परम उछाहा। लाग कहे रघुपति गुन गाहा ॥ 
प्रथमहिं अति अनुराग भवानी। रामचरित सर कहेसि बखानी ॥ 
पुनि नारद कर मोह अपारा। कहेसि बहुरि रावन अवतारा ॥ 

प्रभु अवतार कथा पुनि गाई। तब सिसु चरित कहेसि मन लाई ॥ 


=~ OO 


दा. बाळचारत काह बाबध बाँध मन He परम उछाह। 

रिषि आगवन कहेसि पुनि श्री रघुबीर बिबाह ॥ ६४ ॥ 


बहुरि राम अभिषेक प्रसंगा। पुनि नृप बचन राज रस भंगा ॥ 
पुरबासिन्ह कर बिरह बिषादा। कहेसि राम लछिमन संबादा ॥ 
बिपिन गवन केवट अनुरागा। सुरसरि उतरि निवास प्रयागा ॥ 
बालमीक प्रभु मिलन बखाना। चित्रकूट जिमि बसे भगवाना ॥ 
सचिवागवन नगर नूप मरना। भरतागवन प्रेम बहु बरना ॥ 

करि नृप किया संग पुरबासी। भरत गए जहाँ प्रभु सुख रासी ॥ 
पुनि रघुपति बहु बिधि समुझाए। ले पादुका ATIR आए ॥ 
भरत रहनि सुरपति सुत करनी। प्रभु अरु अत्रि भेंट पुनि बरनी ॥ 


NOOO 


दो. कहि बिराध बध जेहि बिधि देह तजी सरभंग ॥ 
बरनि सुतीछन प्रीति पुनि प्रभु अगस्ति सतसंग ॥ ६५ ॥ 


कहि दंडक बन पावनताई। गीध मइच्री पुनि तेहिँ गाई ॥ 

पुनि प्रभु पंचवटीं कृत बासा। भंजी सकल मुनिन्ह की त्रासा ॥ 

पुनि लछिमन उपदेस अनूपा। सूपनखा जिमि कीन्हि कुरूपा ॥ 

खर दूषन बघ बहुरि बखाना। जिमि सब मरमु दसानन जाना ॥ 
दसकंधर मारीच बतकहीं। जेहि बिधि भई सो सब तेहिं कही ॥ 

पुनि माया सीता कर हरना। श्रीरघुबीर बिरह कछु बरना ॥ 

पुनि प्रभु गीध क्रिया जिमि कीन्ही। बधि कबंघ सबरिहि गति दीन्ही ॥ 
बहुरि बिरह बरनत रघुबीरा। जेहि बिधि गए सरोबर तीरा ॥ 


दो. प्रभु नारद संबाद कहि मारुति मिलन प्रसंग। 
पुनि सुग्रीव मिताई बालि प्रान कर भंग ॥ ६६((क) ॥ 


कपिहि तिलक करि प्रभु कृत सैल प्रबरषन बास। 

बरनन बर्षा सरद अरु राम रोष कपि त्रास ॥ ६६(ख) ॥ 
जेहि बिधि कपिपति कीस पठाए। सीता खोज सकल दिसि धाए ॥ 
बिबर प्रबेस कीन्ह जेहि भाँती। कपिन्ह बहोरि मिला संपाती ॥ 
सुनि सब कथा समीरकुमारा। नाघत भयउ पयोधि अपारा ॥ 
लंकाँ कपि प्रबेस जिमि कीन्हा। पुनि सीतहि धीरजु जिमि दीन्हा ॥ 
बन उजारि रावनहि प्रबोधी। पुर दहि नाघेउ बहुरि पयोधी ॥ 
आए कपि सब जहाँ रघुराई। बेदेही कि कुसल सुनाई ॥ 

सेन समेति जथा रघुबीरा। उतरे जाइ बारिनिधि तीरा ॥ 


मिला बिभीषन जेहि बिधि आई। सागर निग्रह कथा सुनाई ॥ 
दो. सेतु बाँधि कपि सेन जिमि उतरी सागर पार। 
गयउ बसीठी बीरबर जेहि बिधि बालिकुमार ॥ ६७(क) ॥ 


AOO GOAO 


निसिचर कीस लराई बरनिसि बिबिध प्रकार। 
कुंभकरन घननाद कर बल पौरुष संघार ॥ ६७(ख) ॥ 


निसिचर निकर मरन बिधि नाना। रघुपति रावन समर बखाना ॥ 
रावन बध मंदोदरि सोका। राज बिभीषण देव असोका ॥ 

सीता रघुपति मिलन बहोरी। सुरन्ह कीन्ह अस्तुति कर जोरी ॥ 
पुनि पुष्पक चढि कपिन्ह समेता। अवध चले प्रभु कृपा निकेता ॥ 
जेहि बिधि राम नगर निज आए। बायस बिसद चरित सब गाए ॥ 
कहेसि बहोरि राम अभिषेका। पुर बरनत नृपनीति अनेका ॥ 
कथा समस्त भुसुंड बखानी। जो में तुम्ह सन कही भवानी ॥ 


सुनि सब राम कथा खगनाहा। कहत बचन मन परम उछाहा ॥ 


सो. गयउ मोर संदेह सुनेउँ सकल रघुपति चरित। 
भयउ राम पद नेह तव प्रसाद बायस तिलक ॥ ६८(क) ॥ 
मोहि भयउ अति मोह प्रभु बंधन रन महुँ निरखि। 
चिदानंद संदोह राम बिकल कारन कवन। ६८(ख) ॥ 
देखि चरित अति नर अनुसारी। भयउ हृदयँ मम संसय भारी ॥ 
सोइ भ्रम अब हित करि में माना। कीन्ह अनुग्रह कृपानिधाना ॥ 
जो अति आतप व्याकुल होई। तरु छाया सुख जानइ सोई ॥ 
जों नहिं होत मोह अति मोही। मिळतेउँ तात कवन बिधि तोही ॥ 
सुनतेउँ किमि हरि कथा सुहाई। अति बिचित्र बहु बिधि तुम्ह गाई ॥ 
निगमागम पुरान मत एहा। कहहिं सिद्ध मुनि नहिं संदेहा ॥ 
संत बिसुद्ध मिलहिं परि तेही। चितवहिं राम कृपा करि जेही ॥ 
राम कृपाँ तव दरसन भयऊ। तव प्रसाद सब संसय गयऊ ॥ 


दो. सुनि बिहंगपति बानी सहित बिनय अनुराग। 
पुलक गात लोचन सजल मन हरषेउ अति काग ॥ ६९(क) ॥ 

श्रोता सुमति सुसील सुचि कथा रसिक हरि दास। 
पाइ उमा अति गोप्यमपि सज्जन करहिं प्रकास ॥ ६९(ख) ॥ 


बोलेउ काकभसुंड बहोरी। नभग नाथ पर प्रीति न थोरी ॥ 

सब बिधि नाथ पूज्य तुम्ह मेरे। कृपापात्र रघुनायक केरे ॥ 
तुम्हहि न संसय मोह न माया। मो पर नाथ कीन्ह तुम्ह दाया ॥ 
पठइ मोह मिस खगपति तोही। रघुपति दीन्हि बडाई मोही ॥ 
तुम्ह निज मोह कही खग साईं। सो नहिं कछु आचरज गोसाई ॥ 
नारद्‌ भव बिरंचि सनकादी। जे मुनिनायक आतमबादी ॥ 

मोह न अंघ कीन्ह केहि केही। को जग काम नचाव न जेही ॥ 


YAA 


dal केहि न कीन्ह बौराहा। केहि कर हृदय क्रोध नहिं दाहा ॥ 
दो. ग्यानी तापस सूर कबि कोबिद गुन आगार। 
केहि कै लौभ बिडंबना कीन्हि न एहिँ संसार ॥ ७०(क) ॥ 
श्री मद बक न कीन्ह केहि प्रभुता बधिर न काहि। 
मृगलोचनि के नेन सर को अस लाग न जाहि ॥ ७०(ख) ॥ 


गुन कृत सन्यपात नहिं केही। कोउ न मान मद तजेउ निबेही ॥ 
जोबन ज्वर केहि नहिं बलकावा। ममता केहि कर जस न नसावा ॥ 
मच्छर काहि कलंक न लावा। काहि न सोक समीर डोलावा ॥ 
चिंता साँपिनि को नहिं खाया। को जग जाहि न ब्यापी माया ॥ 
कीट मनोरथ दारु सरीरा। जेहि न लाग घुन को अस धीरा ॥ 
सुत बित लोक ईषना तीनी। केहि के मति इन्ह कृत न मलीनी ॥ 
यह सब माया कर परिवारा। प्रबल अमिति को बरने पारा ॥ 
सिव चतुरानन जाहि डेराहीं। अपर जीव केहि लेखे माहीं ॥ 
दो. ब्यापि रहेउ संसार HE माया कटक प्रचंड ॥ 

सेनापति कामादि भट दंभ कपट TFS ॥ ७१(क) ॥ 

सो दासी रघुबीर के समुझें मिथ्या सोपि। 

छूट न राम कृपा बिनु नाथ कहउँ पद्‌ रोपि ॥ ७१(ख) ॥ 
जो माया सब जगहि नचावा। जासु चरित लखि काहु न पावा ॥ 


सोइ प्रभु श्रू बिलास खगराजा। नाच नटी इव सहित समाजा ॥ 
सोइ सच्चिदानंद घन रामा। अज बिग्यान रूपो बल धामा ॥ 

ब्यापक ब्याप्य अखंड अनंता। अखिल अमोघसक्ति भगवंता ॥ 
अगुन अदश्र गिरा गोतीता। सबदरसी अनवद्य अजीता ॥ 
निर्मम निराकार निरमोहा। नित्य निरंजन सुख संदोहा ॥ 
प्रकृति पार प्रभु सब उर बासी। ब्रह्म निरीह बिरज अबिनासी ॥ 
इहाँ मोह कर कारन नाहीं। रबि सन्मुख तम कबहुँ कि जाहीं ॥ 


दो. भगत हेतु भगवान प्रभु राम घरेउ तनु भूप। 
किए चरित पावन परम प्राकृत नर अनुरूप ॥ ७२(क) ॥ 


जथा अनेक बेष धरि नृत्य करइ नट कोइ। 
सोइ सोइ भाव देखावइ आपुन होइ न सोइ ॥ ७२(ख) ॥ 


असि रघुपति लीला उरगारी। दनुज बिमोहनि जन सुखकारी ॥ 

जे मति मलिन बिषयबस कामी। प्रभु मोह धरहिं इमि स्वामी ॥ 
नयन दोष जा कहँ जब होई। पीत बरन ससि कहुँ कह सोई ॥ 

जब जेहि दिसि भ्रम होइ खगेसा। सो कह पच्छिम उयउ दिनेसा ॥ 
नोकारूढ़ चलत जग देखा। अचल मोह बस आपुहि लेखा ॥ 
बालक wale न भ्रमहिं गृहादीं। कहहिं परस्पर मिथ्याबादी ॥ 

हरि बिषइक अस मोह बिहंगा। सपनेहुँ नहिं अग्यान प्रसंगा ॥ 


मायाबस मतिमंद अभागी। हृदयँ जमनिका बहुबिधि लागी ॥ 
ते सठ हठ बस संसय करहीं। निज अग्यान राम पर धरहीं ॥ 


दो. काम क्रोध मद लोभ रत गृहासक्त दुखरूप। 
ते किमि जानहिं रघुपतिहि मूढ़ परे तम कूप ॥ ७३(क) ॥ 


निर्गुन रूप सुलभ अति सगुन जान नहिं कोइ। 
सुगम अगम नाना चरित सुनि मुनि मन भ्रम होइ ॥ ७३(ख) ॥ 


सुनु खगेस रघुपति प्रभुताई। कहउँ जथामति कथा सुहाई ॥ 

जेहि बिधि मोह भयउ प्रभु मोही। सोउ सब कथा सुनावउँ तोही ॥ 
राम कृपा भाजन तुम्ह ताता। हरि गुन प्रीति मोहि सुखदाता ॥ 
ताते नहिं कछु तुम्हहिं दुरावउँ। परम रहस्य मनोहर गावउँ ॥ 
सुनहु राम कर सहज सुभाऊ। जन अभिमान न राखहिं काऊ ॥ 
संसृत मूल सूळप्रद नाना। सकल सोक दायक अभिमाना ॥ 


ताते करहिं कृपानिधि दूरी। सेवक पर ममता अति भूरी ॥ 

जिमि fag तन बन होइ गोसाई। मातु चिराव कठिन की नाई ॥ 


दो. जदपि प्रथम दुख Wag रोवइ बाल अधीर। 
ब्याधि नास हित जननी गनति न सो सिसु पीर ॥ ७४(क) ॥ 


तिमि रघुपति निज दासकर हरहिं मान हित लागि। 
तुलसिदास ऐसे प्रभुहि कस न भजहु भ्रम त्यागि ॥ ७४(ख) ॥ 


राम कृपा आपनि जडताई। कहउँ खगेस सुनहु मन लाई ॥ 
जब जब राम मनुज तनु धरहीं। भक्त हेतु लील बहु BET ॥ 
तब तब अवधपुरी में जाऊँ। बाळचरित बिलोकि हरषाऊँ ॥ 
जन्म महोत्सव देखउँ जाई। बरष पाँच तहँ रहउँ लोभाई ॥ 
इष्टदेव मम बालक रामा। सोभा बपुष कोटि सत कामा ॥ 
निज प्रभु बदन निहारि निहारी। लोचन सुफल करउँ उरगारी ॥ 
लघु बायस बपु घरि हरि संगा। देखउँ बाळचरित बहुरंगा ॥ 
दो. लरिकाई जहाँ जहँ फिरहिं तहँ ae संग उड़ाउँ। 
जूठनि परइ अजिर महँँ सो उठाइ करि खाउँ ॥ ७५(क) ॥ 
एक बार अतिसय सब चरित किए रघुबीर। 
सुमिरत प्रभु लीला सोइ पुलकित भयउ सरीर ॥ ७५(ख) ॥ 


कहइ भसुंड सुनहु खगनायक। रामचरित सेवक सुखदायक ॥ 
नृपमंदिर सुंदर सब भाँती। खचित कनक मनि नाना जाती ॥ 
बरनि न जाइ रुचिर अँगनाई। जहाँ खेलहिं नित चारिउ भाई ॥ 
बालबिनोद्‌ करत रघुराई। बिचरत अजिर जननि सुखदाई ॥ 
मरकत मृदुल कलेवर स्यामा। अंग अंग प्रति छबि बहु कामा ॥ 
नव राजीव अरुन Ag चरना। पदज रुचिर नख ससि दुति हरना ॥ 
ललित अंक कुलिसादिक चारी। नूपुर चारू मधुर रवकारी ॥ 

चारु पुरट मनि रचित बनाई। कटि किंकिन कल मुखर सुहाई ॥ 


दो. रेखा त्रय सुन्दर उदर नाभी रुचिर गँभीर। 
उर आयत श्राजत बिबिध बाल बिभूषन चीर ॥ ७६ ॥ 


अरुन पानि नख करज मनोहर। बाहु बिसाल बिभूषन सुंदर ॥ 
कंध बाळ केहरि दर ग्रीवा। चारु चिबुक आनन छबि सींवा ॥ 

॥ श्री राम चरित मानस ॥ 


कलबल बचन अधर अरुनारे। दुइ दुइ दसन बिसद बर बारे ॥ 
ललित कपोल मनोहर नासा। सकल सुखद ससि कर सम हासा ॥ 
नील कंज लोचन भव मोचन। श्राजत भाळ तिलक गोरोचन ॥ 
बिकट भृकुटि सम श्रवन सुहाए। कुंचित कच मेचक छबि छाए ॥ 
पीत झीनि झगुली तन सोही। किलकनि चितवनि भावति मोही ॥ 
रूप रासि नृप अजिर बिहारी। नाचहिं निज प्रतिबिंब निहारी ॥ 


मोहि सन करहीं बिबिध बिधि कीड़ा। बरनत मोहि होति अति ब्रीडा ॥ 
किलकत मोहि धरन जब धावहिं। चलउँ भागि तब पूप देखावहिं ॥ 


दो. आवत निकट हँसहिं प्रभु भाजत रुदन कराहिं। 


जाउँ समीप गहन पद PAR फिरि चितइ पराहिँ ॥ ७७(क) Il 


प्राकृत सिसु इव लीला देखि भयउ मोहि मोह। 
कवन चरित्र करत प्रभु चिदानंद संदोह ॥ ७७(ख) ॥ 


एतना मन आनत खगराया। रघुपति प्रेरित ब्यापी माया ॥ 
सो माया न दुखद मोहि काहीं। आन जीव इव संसृत नाहीं ॥ 
नाथ इहाँ कछु कारन आना। सुनहु सो सावधान हरिजाना ॥ 
ग्यान अखंड एक सीताबर। माया बस्य जीव सचराचर ॥ 
जों सब कें रह ग्यान एकरस। ईस्वर जीवहि भेद कहहु कस ॥ 
माया बस्य जीव अभिमानी। ईस बस्य माया गुनखानी ॥ 
परबस जीव स्वबस भगवंता। जीव अनेक एक श्रीकंता ॥ 
मुधा भेद जद्यपि कृत माया। बिनु हरि जाइ न कोटि उपाया ॥ 
दो. रामचंद्र के भजन बिनु जो चह पद निर्बान। 

ग्यानवंत अपि सो नर पसु बिनु पूँछ बिषान ॥ ७८(क) ॥ 

राकापति षोडस उअहिं तारागन समुदाइ ॥ 

सकल गिरिन्ह दव लाइअ बिनु रबि राति न जाइ ॥ ७८(ख) ॥ 


ऐसेहिं हरि बिनु भजन खगेसा। मिटइ न जीवन्ह केर कलेसा ॥ 
हरि सेवकहि न ब्याप अबिद्या। प्रभु प्रेरित ब्यापइ तेहि बिद्या ॥ 
ताते नास न होइ दास कर। भेद भगति भाढ़इ बिहंगबर ॥ 


श्रम ते चकित राम मोहि देखा। बिहँसे सो सुनु चरित बिसेषा ॥ 
तेहि कोतुक कर मरमु न काहूँ। जाना अनुज न मातु पिताहूँ ॥ 

जानु पानि धाए मोहि धरना। स्यामल गात अरुन कर चरना ॥ 

तब में भागि चलेउँ उरगामी। राम गहन कहँ भुजा पसारी ॥ 

जिमि जिमि दूरि SEN अकासा। तहँ भुज हरि देखउँ निज पासा ॥ 
दो. ब्रह्मलोक लगि गयउँ में चितयउँ पाछ उड़ात। 


AO. Na 


जुग अंगुल कर बीच सब राम भुजहि मोहि तात ॥ ७९(क) ॥ 

सप्ताबरन भेद करि जहाँ लगें गति मोरि। 

गयउँ तहाँ प्रभु भुज निरखि ब्याकुल भयउँ बहोरि ॥ ७९(ख) ॥ 
मूदेउँ नयन त्रसित जब भयउँ। पुनि चितवत कोसलपुर TAS: ॥ 
मोहि बिलोकि राम मुसुकाहीं। बिहँसत तुरत गयउँ मुख माहीं ॥ 
उदर माझ सुनु अंडज राया। देखेउँ बहु ब्रह्मांड निकाया ॥ 
अति बिचित्र तहँ लोक अनेका। रचना अधिक एक ते एका ॥ 
कोटिन्ह चतुरानन गौरीसा। अगनित उडगन रबि रजनीसा ॥ 
अगनित लोकपाल जम काला। अगनित भूधर भूमि बिसाला ॥ 
सागर सरि सर बिपिन अपारा। नाना भाँति सृष्टि बिस्तारा ॥ 
सुर मुनि सिद्ध नाग नर किंनर। चारि प्रकार जीव सचराचर ॥ 
दो. जो नहिं देखा नहिं सुना जो मनहूँ न समाइ। 


OO 


सो सब अद्भुत देखेउँ बरनि कवनि बिधि जाइ ॥ ८०(क) ॥ 
एक एक FSS HE रहउँ बरष सत एक। 


OO wd 


एहि बिधि देखत फिरउँ में अंड कटाह अनेक ॥ ८०(ख) ॥ 


| a E a E es w Ne 


एहि बिधि देखत फिरउँ में अंड कटाह अनेक ॥ ८०(ख) ॥ 


लोक लोक प्रति भिन्न बिधाता। भिन्न बिष्नु सिव मनु दिसित्राता ॥ 
नर गंधर्ब भूत बेताला। किंनर निसिचर पसु खग ब्याला ॥ 

देव दनुज गन नाना जाती। सकल जीव de आनहि भाँती ॥ 
महि सरि सागर सर गिरि नाना। सब प्रपंच तहँ आनइ आना ॥ 
अंडकोस प्रति प्रति निज रुपा। देखेउँ जिनस अनेक अनूपा ॥ 
अवधपुरी प्रति भुवन निनारी। सरजू भिन्न भिन्न नर नारी ॥ 
दसरथ कौसल्या सुनु ताता। बिबिध रूप भरतादिक भ्राता ॥ 


प्रति ब्रह्मांड राम अवतारा। देखउँ बालबिनोद अपारा ॥ 

36 


दो. भिन्न भिन्न मे दीख ag अति बिचित्र हरिजान। 


अगानत भुवन र्फरउ प्रभु राम न eats आन ॥ ८१(क) ॥ 


सोइ सिसुपन सोइ सोभा सोइ कृपाल रघुबीर। 
भुवन भुवन देखत फिरउँ प्रेरित मोह समीर ॥ ८१(ख) 


भ्रमत मोहि ब्रह्मांड अनेका। बीते मनहुँ कल्प सत एका ॥ 

फिरत फिरत निज आश्रम आयउँ। तहँ पुनि रहि कछु काल गवाँयउँ ॥ 
निज प्रभु जन्म अवध सुनि पायउँ। निर्भर प्रेम हरषि उठि घायउँ ॥ 
देखउँ जन्म महोत्सव जाई। जेहि बिधि प्रथम कहा में गाई ॥ 

राम उद्र देखेडँ जग नाना। देखत बनइ न जाइ बखाना ॥ 

तहँ पुनि देखेउँ राम सुजाना। माया पति कृपाल भगवाना ॥ 

करउँ बिचार बहोरि बहोरी। मोह कलिल ब्यापित मति मोरी ॥ 


उभय घरी महेँ में सब देखा। भयउँ भ्रमित मन मोह बिसेषा ॥ 


दो. देखि कृपाल बिकल मोहि बिहँसे तब रघुबीर 
बिहँसतहीं मुख बाहेर आयउँ सुनु मतिधीर ॥ ८२(क) ॥ 


सोइ लरिकाई मो सन करन लगे पुनि राम। 
कोटि भाँति समुझावउँ मनु न लहइ बिश्राम ॥ ८२(ख) ॥ 


देखि चरित यह सो प्रभुताई। समुझत देह दसा बिसराई ॥ 
घरनि WS मुख आव न बाता। त्राहि त्राहि आरत जन त्राता ॥ 
प्रेमाकुळ प्रभु मोहि बिलोकी। निज माया प्रभुता तब रोकी ॥ 
कर सरोज प्रभु मम सिर धरेऊ। दीनदयाल सकल दुख ELH ॥ 
कीन्ह राम मोहि बिगत बिमोहा। सेवक सुखद कृपा संदोहा ॥ 
प्रभुता प्रथम बिचारि बिचारी। मन महँ होइ हरष अति भारी ॥ 
भगत बछलता प्रभु के देखी। उपजी मम उर प्रीति बिसेषी ॥ 


सजल नयन पुलकित कर जोरी। कीन्हिउँ बहु बिधि बिनय बहोरी ॥ 
दो. सुनि सप्रेम मम बानी देखि दीन निज दास। 
बचन सुखद गंभीर मृदु बोले रमानिवास ॥ ८३(क) ॥ 
काकभसुंडि मागु बर अति प्रसन्न मोहि जानि। 
अनिमादिक सिधि अपर RA मोच्छ सकल सुख खानि ॥ ८३(ख) ॥ 

ग्यान बिबेक बिरति बिग्याना। मुनि दुम गुन जे जग नाना ॥ 

आजु देउँ सब संसय नाहीं। मागु जो तोहि भाव मन माहीं ॥ 

सुनि प्रभु बचन अधिक अनुरागेउँ। मन अनुमान करन तब लागेऊँ ॥ 
प्रभु कह देन सकल सुख सही। भगति आपनी देन न कही ॥ 

भगति हीन गुन सब सुख ऐसे। लवन बिना बहु बिंजन जैसे ॥ 

भजन हीन सुख कवने काजा। अस बिचारि बोलेउँ खगराजा ॥ 

जों प्रभु होइ प्रसन्न बर देह। मो पर करहु कृपा अरु नेहू ॥ 


मन भावत बर APTS स्वामी। तुम्ह उदार उर अंतरजामी ॥ 


दो. अबिरल भगति बिसुध्द तव श्रुति पुरान जो गाव। 
जेहि खोजत जोगीस मुनि प्रभु प्रसाद कोउ पाव ॥ ८४(क) ॥ 


भगत कल्पतरु प्रनत हित कृपा सिंघु सुख घाम। 
सोइ निज भगति मोहि प्रभु देहु दया करि राम ॥ ८४(ख) ॥ 


एवमस्तु कहि रघुकुलनायक। बोले बचन परम सुखदायक ॥ 
सुनु बायस तें सहज सयाना। काहे न मागसि अस बरदाना ॥ 


सब सुख खानि भगति तैं मागी। नहिं जग कोउ तोहि सम बडभागी ॥ 
जो मुनि कोटि जतन नहिं लहहीं। जे जप जोग अनल तन दहहीं ॥ 
रीझेउँ देखि तोरि चतुराई। मागेहु भगति मोहि अति भाई ॥ 

सुनु बिहंग प्रसाद अब मोरें। सब सुभ गुन बसिहहिं उर तोरें ॥ 

भगति ग्यान बिग्यान बिरागा। जोग चरित्र रहस्य बिभागा ॥ 

जानब तें सबही कर भेदा। मम प्रसाद नहिं साधन खेदा ॥ 


दों.माया संभव श्रम सब अब न ब्यापिहहिं तोहि। 
जानेसु ब्रह्म अनादि अज अगुन गुनाकर मोहि ॥ ८५(क) ॥ 


मोहि भगत प्रिय संतत अस बिचारि सुनु काग। 
कायँ बचन मन मम पद करेसु अचल अनुराग ॥ ८५(ख) ॥ 


अब सुनु परम बिमल मम बानी। सत्य सुगम निगमादि बखानी ॥ 
निज सिद्धांत सुनावउँ तोही। सुनु मन धरु सब तजि भजु मोही ॥ 

मम माया संभव संसारा। जीव चराचर बिबिधि प्रकारा ॥ 

सब मम प्रिय सब मम उपजाए। सब ते अधिक मनुज मोहि भाए ॥ 
तिन्ह महँ द्विज द्विज महँ श्रुतिधारी। तिन्ह महुँ निगम धरम अनुसारी ॥ 

तिन्ह Fe प्रिय बिरक्त पुनि ग्यानी। ग्यानिहु ते अति प्रिय बिग्यानी ॥ 
तिन्ह ते पुनि मोहि प्रिय निज दासा। जेहि गति मोरि न दूसरि आसा ॥ 
पुनि पुनि सत्य कहउँ तोहि पाहीं। मोहि सेवक सम प्रिय कोउ नाहीं ॥ 


भगति हीन बिरंचि किन होई। सब जीवहु सम प्रिय मोहि सोई ॥ 
भगतिवंत अति नीचउ प्रानी। मोहि प्रानप्रिय असि मम बानी ॥ 


दो. सुचि सुसील सेवक सुमति प्रिय कहु काहि न लाग। 
श्रुति पुरान कह नीति असि सावधान सुनु काग ॥ ८६ ॥ 


एक पिता के बिपुल FANT होहिँ पृथक गुन सील अचारा ॥ 
कोउ पंडिंत कोउ तापस ग्याता। कोउ धनवंत सूर कोउ दाता ॥ 
कोउ सर्बग्य धर्मरत कोई। सब पर पितहि प्रीति सम होई ॥ 
कोउ पितु भगत बचन मन कर्मा। सपनेहुँ जान न दूसर धर्मा ॥ 
सो सुत प्रिय पितु प्रान समाना। जद्यपि सो सब भाँति अयाना ॥ 
एहि बिधि जीव चराचर जेते। त्रिजग देव नर असुर समेते ॥ 
अखिल बिस्व यह मोर उपाया। सब पर मोहि बराबरि दाया ॥ 


SN 


Idee मह जा RER मद माया। भज माह मन बच अरू काया ॥ 


दो. पुरूष नपुंसक नारि वा जीव चराचर कोइ। 
सबं भाव भज कपट तजि मोहि परम प्रिय सोइ ॥ co) ॥ 


सो. सत्य कहउँ खग तोहि सुचि सेवक मम प्रानप्रिय। 
अस बिचारि भजु मोहि परिहरि आस भरोस सब ॥ ८७(ख) ॥ 


OO, तोही 


कबहुँ काल न ब्यापिहि तोही। सुमिरेसु भजेसु निरंतर मोही ॥ 

प्रभु बचनामृत सुनि न अघाउँ। तनु पुलकित मन अति SITS ॥ 

सो सुख जानइ मन अरु काना। नहिं रसना WE जाइ बखाना ॥ 

प्रभु सोभा सुख जानहिं नयना। कहि किमि सकहिँ तिन्हहि नहिं बयना ॥ 
बहु बिधि मोहि प्रबोधि सुख देई। लगे करन सिसु कौतुक तेई ॥ 

सजल नयन कछु मुख करि रूखा। चितइ मातु लागी अति भूखा ॥ 
देखि मातु आतुर उठि धाई। कहि मूद बचन लिए उर लाई ॥ 

गोद राखि कराव पय पाना। रघुपति चरित ललित कर गाना ॥ 


सो. जेहि सुख लागि पुरारि असुभ बेष कृत सिव सुखद। 
अवधपुरी नर नारि तेहि सुख AE संतत मगन ॥ ८८(क) ॥ 

सोइ सुख लवलेस Mes ING सपनेहुँ लहेउ। 
ते नहिं गनहिँ खगेस ब्रह्मसुखहि सजन सुमति ॥ ८८(ख) ॥ 


में पुनि अवध रहेउँ कछु काला। देखेउँ बालबिनोद रसाला ॥ 

राम प्रसाद भगति बर पायउँ। प्रभु पद्‌ बंदि निजाश्रम आयउँ ॥ 

तब ते मोहि न ब्यापी माया। जब ते रघुनायक अपनाया ॥ 

यह सब गुप्त चरित में गावा। हरि मायाँ जिमि मोहि नचावा ॥ 

निज अनुभव अब कहउँ खगेसा। बिनु हरि भजन न जाहि कलेसा ॥ 
राम कृपा बिनु सुनु खगराई। जानि न जाइ राम प्रभुताई ॥ 

जानें बिनु न होइ परतीती। बिनु परतीति होइ नहिं प्रीती ॥ 

प्रीति बिना नहिं भगति दिढाई। जिमि खगपति जल के चिकनाई ॥ 


सो. बिनु गुर होइ कि ग्यान ग्यान कि होइ बिराग बिनु। 
गावहिं बेद पुरान सुख कि लहिअ हरि भगति बिनु ॥ ८९(क) ॥ 


कोउ बिश्राम कि पाव तात सहज संतोष बिनु। 

चले कि जल बिनु नाव कोटि जतन पचि पचि मरिअ ॥ ८९(ख) ॥ 
बिनु संतोष न काम नसाहीं। काम अछत सुख सपनेहुँ नाहीं ॥ 
राम भजन बिनु मिटहिं कि कामा। थल बिहीन तरु कबहुँ कि जामा ॥ 
बिनु बिग्यान कि समता आवइ। कोउ अवकास कि नभ बिनु पावइ ॥ 
श्रद्धा बिना धर्म नहिं होई। बिनु महि गंध कि पावइ कोई ॥ 
बिनु तप तेज कि कर बिस्तारा। जळ बिनु रस कि होइ संसारा ॥ 
सील कि मिल बिनु बुध सेवकाई। जिमि बिनु तेज न रूप गोसाई ॥ 
निज सुख बिनु मन होइ कि थीरा। परस कि होइ बिहीन समीरा ॥ 


कवनिउ सिद्धि कि बिनु बिस्वासा। बिनु हरि भजन न भव भय नासा ॥ 


दो. बिनु बिस्वास भगति नहिं तेहि बिनु द्रवहिं न रामु। 
राम कृपा बिनु सपनेहुँ जीव न लह बिश्रामु ॥ ९०(क) N 


सो. अस बिचारि मतिधीर तजि कुतर्क संसय सकल। 
भजह राम रघुबीर करुनाकर सुंदर सुखद ॥ ९०(ख) ॥ 


निज मति सरिस नाथ में गाई। प्रभु प्रताप महिमा खगराई ॥ 


कहेउँ न कछु करि जुगुति बिसेषी। यह सब में निज नयनन्हि देखी ॥ 
महिमा नाम रूप गुन गाथा। सकल अमित अनंत रघुनाथा ॥ 

निज निज मति मुनि हरि गुन गावहिं। निगम सेष सिव पार न पावहिं ॥ 
तुम्हहि आदि खग मसक प्रजंता। नभ उड़ाहिं नहिं पावहिं अंता ॥ 
तिमि रघुपति महिमा अवगाहा। तात कबहुँ कोउ पाव कि थाहा ॥ 

रामु काम सत कोटि सुभग तन। दुर्गा कोटि अमित अरि मर्दन ॥ 

सक कोटि सत सरिस बिलासा। नभ सत कोटि अमित अवकासा ॥ 


दो. मरुत कोटि सत बिपुल बल रबि सत कोटि प्रकास। 
ससि सत कोटि सुसीतल समन सकल भव त्रास ॥ ९१(क) ॥ 


काल कोटि सत सरिस अति दुस्तर दुर्ग दुरंत। 
घूमकेतु सत कोटि सम दुराधरष भगवंत ॥ ९१(ख) ॥ 


प्रभु अगाध सत कोटि पताला। समन कोटि सत सरिस कराला ॥ 
तीरथ अमित कोटि सम पावन। नाम अखिल अघ पूग नसावन ॥ 
हिमगिरि कोटि अचल रघुबीरा। सिंधु कोटि सत सम गंभीरा ॥ 
कामधेनु सत कोटि समाना। सकल काम दायक भगवाना ॥ 
सारद कोटि अमित चतुराई। बिधि सत कोटि सृष्टि निपुनाई ॥ 
बिष्नु कोटि सम पालन कता। रुद्र कोटि सत सम Gea ॥ 
धनद कोटि सत सम धनवाना। माया कोटि प्रपंच निधाना ॥ 


भार धरन सत कोटि अहीसा। निरवधि निरुपम प्रभु जगदीसा ॥ 


छं. निरुपम न उपमा आन राम समान रामु निगम कहे। 
जिमि कोटि सत खद्योत सम रबि कहत अति लघुता लहे ॥ 


एहि भाँति निज निज मति बिलास मुनिस हरिहि बखानहीं 
प्रभु भाव गाहक अति कृपाल सप्रेम सुनि सुख मानहीं ॥ 


दो. रामु अमित गुन सागर थाह कि पावइ कोइ। 

संतन्ह सन जस किछु GAS Pale सुनायउँ सोइ ॥ ९२(क) ॥ 
सो. भाव बस्य भगवान सुख निधान करुना भवन। 

तजि ममता मद मान भजिअ सदा सीता रवन ॥ ९२(ख) ॥ 
सुनि भुसुंडि के बचन Geral हरषित खगपति पंख फुलाए ॥ 
नयन नीर मन अति हरषाना। श्रीरघुपति प्रताप उर आना ॥ 
पाछिल मोह समुझि पछिताना। ब्रह्म अनादि मनुज करि माना ॥ 

पुनि पुनि काग चरन सिरु नावा। जानि राम सम प्रेम बढ़ावा ॥ 
गुर बिनु भव निधि तरइ न कोई। जों बिरंचि संकर सम होई ॥ 
संसय सर्प FAS मोहि ताता। दुखद लहरि कुतक बहु बाता ॥ 


तव सरूप गाराड़ रघुनायक। माह जआयउ जन सुखदायक ॥ 
तव प्रसाद मम माह नसाना। राम रहस्य अनूपम जाना ॥ 


दो. ताहि प्रसंसि बिबिध बिधि सीस नाइ कर जोरि। 
बचन बिनीत सप्रेम मृदु बोलेउ गरुड बहोरि ॥ ९३(क) ॥ 
प्रभु अपने अबिबेक ते बूझउँ स्वामी तोहि। 
कृपासिंधु सादर कहहु जानि दास निज मोहि ॥ ९३(ख) ॥ 
तुम्ह सर्बग्य तन्य तम पारा। सुमति सुसील सरल आचारा ॥ 


ग्यान बिरति बिग्यान निवासा। रघुनायक के तुम्ह प्रिय दासा ॥ 
कारन कवन देह यह पाई। तात सकल मोहि HEE बुझाई ॥ 
राम चरित सर सुंदर स्वामी। पायहु कहाँ कहहु नभगामी ॥ 
नाथ सुना में अस सिव पाहीं। महा प्रलयहुँ नास तव नाहीं ॥ 
मुधा बचन नहिं ईस्वर कहई। Gis AN मन संसय अहई ॥ 
अग जग जीव नाग नर देवा। नाथ सकल जगु काळ कलेवा ॥ 


अंड कटाह अमित लय कारी। कालु सदा दुरतिकम भारी ॥ 


सो. तुम्हहि न ब्यापत काल अति कराल कारन कवन। 
मोहि सो HES कृपाल ग्यान प्रभाव कि जोग बल ॥ ९४(क) ॥ 


दो. प्रभु तव आश्रम आएँ मोर मोह भ्रम भाग। 

कारन कवन सो नाथ सब HAS सहित अनुराग ॥ ९४(ख) ॥ 
गरुड़ गिरा सुनि हरषेउ कागा। बोलेउ उमा परम अनुरागा ॥ 
धन्य धन्य तव मति उरगारी। प्रस्न तुम्हारि मोहि अति प्यारी ॥ 
सुनि तव प्रस्न सप्रेम सुहाई। बहुत जनम के सुधि मोहि आई ॥ 
सब निज कथा कहउँ में गाई। तात सुनहु सादर मन लाई ॥ 
जप तप मख सम दम ब्रत दाना। बिरति बिबेक जोग बिग्याना ॥ 
सब कर फल रघुपति पद प्रेमा। तेहि बिनु कोउ न पावइ SAT ॥ 
एहि तन राम भगति में पाई। ताते मोहि ममता अधिकाई ॥ 


जेहि तें कछु निज स्वारथ होई। तेहि पर ममता कर सब कोई ॥ 

॥ श्री राम चरित मानस ॥ 


सो. पन्नगारि असि नीति श्रुति संमत सजजन कहहिं। 
अति नीचहु सन प्रीति करिअ जानि निज परम हित ॥ ९५(क) ॥ 


पाट कीट तें होइ तेहि तें पार्टबर रुचिर। 
कृमि पालइ सबु कोइ परम अपावन प्रान सम ॥ ९५(ख) ॥ 


स्वारथ साँच जीव कहुँ एहा। मन क्रम बचन राम पद नेहा ॥ 

सोइ पावन सोइ सुभग सरीरा। जो तनु पाइ भजिअ रघुबीरा ॥ 
राम बिमुख लहि बिधि सम देही। कबि कोबिद न प्रसंसहिं तेही ॥ 
राम भगति एहिं तन उर जामी। ताते मोहि परम प्रिय स्वामी ॥ 
तजउँ न तन निज इच्छा मरना। तन बिनु बेद भजन नहिं बरना ॥ 
प्रथम Ale मोहि बहुत बिगोवा। राम बिमुख सुख कबहुँ न सोवा ॥ 
नाना जनम कर्म पुनि नाना। किए जोग जप तप मख दाना ॥ 
कवन जोनि जनमेउँ जहँ नाहीं। में खगेस भ्रमि भ्रमि जग माहीं ॥ 
देखेउँ करि सब करम गोसाई। सुखी न भयउँ अबहिं की नाई ॥ 
सुधि मोहि नाथ जन्म बहु केरी। सिव प्रसाद मति Ale न घेरी ॥ 
दो. प्रथम जन्म के चरित अब कहउँ सुनहु बिहगेस। 


YO ~ bs 


सुनि प्रभु पद्‌ रति उपजइ जातें मिटहिँ कलेस ॥ ९६(क) ॥ 


पूरुब कल्प एक प्रभु जुग कलिजुग AS मूल ॥ 
नर अरु नारि अधर्म रत सकल निगम प्रतिकूल ॥ ९६(ख) ॥ 


तेहि कलिजुग कोसळपुर जाई। जन्मत भयउँ GE तनु पाई ॥ 
सिव सेवक मन कम अरु बानी। आन देव निंदक अभिमानी ॥ 
घन मद मत्त परम बाचाला। उग्रबुद्धि उर दंभ बिसाला ॥ 
जदपि tas रघुपति रजधानी। तदपि न कछु महिमा तब जानी ॥ 
अब जाना में अवघ प्रभावा। निगमागम पुरान अस गावा ॥ 
कवनेहुँ जन्म अवध बस जोई। राम परायन सो परि होई ॥ 
अवघ प्रभाव जान तब प्रानी। जब उर बसहिं रामु धनुपानी ॥ 
सो कलिकाल कठिन उरगारी। पाप परायन सब नर नारी ॥ 
दो. कलिमल ग्रसे घर्म सब लुप्त भए सदग्रंथ। 
दंभिन्ह निज मति कल्पि करि प्रगट किए बहु पंथ ॥ ९७(क) ॥ 


भए लोग सब मोहबस लोभ ग्रसे सुभ कम॑। 

सुनु हरिजान ग्यान निधि कहउँ कछुक कलिघर्म ॥ ९७(ख) ॥ 
बरन धर्म नहिं आश्रम चारी। श्रुति बिरोध रत सब नर नारी ॥ 
द्विज श्रुति बेचक भूप प्रजासन। कोउ नहिं मान निगम अनुसासन ॥ 
मारग सोइ जा कहूँ जोइ भावा। पंडित सोइ जो गाल बजावा ॥ 
मिथ्यारंभ दंभ रत जोई। ता कहूँ संत कहइ सब कोई ॥ 
सोइ सयान जो परधन हारी। जो कर दंभ सो बड़ आचारी ॥ 
जो कह Bo मसखरी जाना। कलिजुग सोइ गुनवंत बखाना ॥ 
निराचार जो श्रुति पथ त्यागी। कलिजुग सोइ ग्यानी सो बिरागी ॥ 
जाकें नख अरु जटा बिसाला। सोइ तापस प्रसिद्ध कलिकाला ॥ 
दो. असुभ बेष भूषन घरें भच्छाभच्छ जे खाहिँ। 
तेइ जोगी तेइ सिद्ध नर पूज्य ते कलिजुग माहिँ ॥ ९८(क) ॥ 
सो. जे अपकारी चार तिन्ह कर गौरव मान्य तेइ। 
मन क्रम बचन लबार तेइ बकता कलिकाल महुँ ॥ ९८(ख) ॥ 


नारि बिबस नर सकल गोसाई। नाचहिं नट मर्कट की नाई ॥ 
सूद्र द्विजन्ह उपदेसहिं ग्याना। मेलि जनेऊ SE कुदाना ॥ 

सब नर काम लोभ रत क्रोधी। देव बिप्र श्रुति संत बिरोधी ॥ 

गुन मंदिर सुंदर पति त्यागी। भजहिं नारि पर पुरुष अभागी ॥ 
सोभागिनीं बिभूषन हीना। बिधवन्ह के सिंगार नबीना ॥ 

गुर सिष बधिर अंध का लेखा। एक न सुनइ एक नहिं देखा ॥ 
हरइ सिष्य धन सोक न हरई। सो गुर घोर नरक महुँ परई ॥ 
मातु पिता बालकन्हि बोलाबहिं। उदर भरे सोइ धर्म सिखावहिं ॥ 


दो. ब्रह्म ग्यान बिनु नारि नर कहहिं न दूसरि बात। 
कौडी लागि लोभ बस करहि बिप्र गुर घात ॥ ९९(क) N 


बादहिं सूद्‌ द्विजन्ह सन हम तुम्ह ते कछु घाटि। 
जानइ ब्रह्म सो बिप्रबर आँखि देखावहिं डाटि ॥ ९९(ख) ॥ 


पर त्रिय ळ॑पट कपट सयाने। मोह द्रोह ममता पटाने ॥ 

तेइ अभेदबादी ग्यानी नर। देखा में चरित्र कलिजुग कर ॥ 

आपु गए अरु तिन्हटू घालहिं। जे कहुँ सत मारग प्रतिपालहिं ॥ 
कल्प कल्प भरि एक एक नरका। परहिं जे दूषहिं श्रुति करि तरका ॥ 

॥ श्री राम चरित मानस ॥ 


जे बरनाधम तेलि कुम्हारा। स्वपच किरात कोल कलवारा ॥ 
नारि मुई गृह संपति नासी। मूड मुडाइ होहिं सन्यासी ॥ 

ते बिप्रन्ह सन आपु पुजावहिँ। उभय लोक निज हाथ नसावहिं ॥ 
बिप्र निरच्छर लोलुप कामी। निराचार सठ बृषली स्वामी ॥ 

सूद्र करहिँ जप तप ब्रत नाना। बैठि बरासन कहहिं पुराना ॥ 
सब नर कल्पित करहिँ अचारा। जाइ न बरनि अनीति अपारा ॥ 


दो. भए बरन संकर कलि भिन्नसेतु सब लोग। 
करहिं पाप पावहिं दुख भय रुज सोक बियोग ॥ १००(क) ॥ 
श्रुति संमत हरि भक्ति पथ संजुत बिरति बिबेक। 
तेहि न चलहिँ नर मोह बस कल्पहिं पंथ अनेक ॥ १००(ख) ॥ 
छं. बहु दाम सँवारहिँ धाम जती। बिषया हरि लीन्हि न रहि बिरती ॥ 
तपसी घनवंत दरिद्र गृही। कलि कौतुक तात न जात कही ॥ 
कुलवंति निकारहिं नारि सती। गृह आनिहिं चेरी निबेरि गती ॥ 
सुत मानहिँ मातु पिता तब लों। अबलानन दीख नहीं जब लों ॥ 
ससुरारि पिआरि लगी aa di रिपरूप कुटुंब भए तब तें ॥ 
नृप पाप परायन धर्म नहीं। करि दंड बिडंब प्रजा नितहीं ॥ 
घनवंत कुलीन मलीन अपी। द्विज चिन्ह जनेउ उघार तपी ॥ 
नहिं मान पुरान न बेदहि जो। हरि सेवक संत सही कलि सो। 
कबि बूंद उदार दुनी न सुनी। गुन दूषक बात न कोपि गुनी ॥ 
कलि anfé बार दुकाल परे। बिनु अन्न दुखी सब लोग मरे ॥ 


. सुनु खगेस कलि कपट हठ दंभ द्वेष पाषंड। 
मान मोह मारादि मद ब्यापि रहे ब्रह्मंड ॥ १०१(क) ॥ 


AY 


तामस धर्म करहिँ नर जप तप ब्रत मख दान। 
देव न बरषहिं धरनीं बए न जामहिं धान ॥ १०१(ख) ॥ 


छं. अबला कच भूषन भूरि छुधा। धनहीन दुखी ममता बहुधा ॥ 
सुख चाहहिं मूढ न धर्म रता। मति थोरि कठोरि न कोमलता ॥ १ ॥ 


नर पीडित रोग न भोग कहीं। अभिमान बिरोध अकारनहीं ॥ 
लघु जीवन Gag पंच दसा। कळपांत न नास गुमानु असा ॥ २ ॥ 

कलिकाल बिहाल किए मनुजा। नहिं मानत क्कौ अनुजा तनुजा। 
नहिँ तोष बिचार न सीतलता। सब जाति कुजाति भए मगता ॥ ३ ॥ 


इरिषा परुषाच्छर लोलुपता। भरि पूरि रही समता बिगता ॥ 
सब लोग बियोग बिसोक हुए। बरनाश्रम धर्म अचार गए ॥ ४ ॥ 


दम दान दया नहिँ जानपनी। जडता परबंचनताति घनी ॥ 
तनु पोषक नारि नरा सगरे। परनिंदक जे जग मो बगरे ॥ ५ ॥ 


दो. सुनु ब्यालारि काल कलि मल अवगुन आगार। 
गुनउँ बहुत कलिजुग कर बिनु प्रयास निस्तार ॥ १०२(क) ॥ 


कृतजुग त्रेता द्वापर पूजा मख अरु जोग। 

जो गति होइ सो कलि हरि नाम ते पावहिँ लोग ॥ १०२(ख) ॥ 
कृतजुग सब जोगी बिग्यानी। करि हरि घ्यान तरहिं भव प्रानी ॥ 
त्रेताँ बिबिध जग्य नर करहीं। प्रभुहि समर्पि कर्म भव तरहीं ॥ 
द्वापर करि रघुपति पद पूजा। नर भव तरहिं उपाय न दूजा ॥ 
कलिजुग केवल हरि गुन गाहा। गावत नर पावहिं भव थाहा ॥ 
कलिजुग जोग न जग्य न ग्याना। एक अधार राम गुन गाना ॥ 
सब भरोस तजि जो भज रामहि। प्रेम समेत गाव गुन ग्रामहि ॥ 
सोइ भव तर कछु संसय नाहीं। नाम प्रताप प्रगट कलि माहीं ॥ 
कलि कर एक पुनीत प्रतापा। मानस पुन्य होहिं नहिं पापा ॥ 


दो. कलिजुग सम जुग आन नहिं जों नर कर बिस्वास। 
गाइ राम गुन गन बिमळँ भव तर बिनहिं प्रयास ॥ १०३(क) ॥ 


प्रगट चारि पद धर्म के कलिल AE एक प्रधान। 
जेन केन बिधि दीन्हें दान करइ कल्यान ॥ १०३(ख) ॥ 


नित जुग धर्म होहिं सब केरे। हृदयँ राम माया के प्रेरे ॥ 

सुद्ध सत्व समता बिग्याना। कृत प्रभाव प्रसन्न मन जाना ॥ 
सत्व बहुत रज कछु रति BAM सब बिधि सुख त्रेता कर धमां ॥ 
बहु रज स्वल्प सत्व कछु तामस। द्वापर धर्म हरष भय मानस ॥ 
तामस बहुत रजोगुन थोरा। कलि प्रभाव बिरोध चहुँ ओरा ॥ 
बुध जुग घर्म जानि मन माहीं। तजि अधर्म रति धर्म कराहीं ॥ 

काल धर्म नहिं ब्यापहिं ताही। रघुपति चरन प्रीति अति जाही ॥ 
नट कृत बिकट कपट खगराया। नट सेवकहि न ब्यापइ माया ॥ 


दो. हरि माया कृत दोष गुन बिनु हरि भजन न जाहिं। 
भजिअ राम तजि काम सब अस बिचारि मन AME ॥ १०४(क) ॥ 
तेहि कलिकाल बरष बहु बसेउँ अवध बिहगेस। 


yan 


परेउ दुकाल बिपति बस तब मैं गयउँ बिदेस ॥ १०४(ख) ॥ 


गयउँ उजेनी सुनु उरगारी। दीन मलीन दरिद्र दुखारी ॥ 
गएँ काल कळु संपति पाई। तहँ पुनि करउँ संभु सेवकाई ॥ 
बिप्र एक बैदिक सिव पूजा। करइ सदा तेहि काजु न दूजा ॥ 
परम साधु परमारथ बिंदक। संभु उपासक नहिं हरि निंदक ॥ 
तेहि dag में कपट समेता। द्विज दयाळ अति नीति निकेता ॥ 
बाहिज aa देखि मोहि साई। Ra पढ़ाव पुत्र की नाई ॥ 
संभु मंत्र मोहि द्विजबर दीन्हा। सुभ उपदेस बिबिध बिधि कीन्हा ॥ 
जपउँ मंत्र सिव मंदिर जाई। हृदयँ दंभ अहमिति अधिकाई ॥ 
दो. में खल मळ संकुल मति नीच जाति बस मोह। 

हरि जन द्विज देखें जरउँ करउँ बिष्नु कर द्रोह ॥ १०५(क) ॥ 
सो. गुर नित मोहि प्रबोध दुखित देखि आचरन मम। 

मोहि उपजइ अति क्रोध दंभिहि नीति कि भावई ॥ १०५(ख) ॥ 
एक बार गुर लीन्ह बोलाई। मोहि नीति बहु भाँति सिखाई ॥ 
सिव सेवा कर फल सुत सोई। अबिरल भगति राम पद होई ॥ 
रामहि भजहिं तात सिव धाता। नर पावँर के केतिक बाता ॥ 
जासु चरन अज सिव अनुरागी। तातु द्रोहँ सुख चहसि अभागी ॥ 
हर कहुँ हरि सेवक गुर कहेऊ। सुनि खगनाथ हृदय मम दहेऊ ॥ 
अधम जाति में बिद्या पाएँ। भयउँ जथा अहि दूध पिआएँ ॥ 
मानी कुटिल कुभाग्य कुजाती। गुर कर द्रोह HW दिनु राती ॥ 
अति दयाल गुर स्वल्प न कोधा। पुनि पुनि मोहि सिखाव सुबोधा ॥ 
जेहि ते नीच बड़ाई पावा। सो प्रथमहिँ हति ताहि नसावा ॥ 
घूम अनल संभव सुनु भाई। तेहि बुझाव घन पदवी पाई ॥ 
रज मग परी निरादर रहई। सब कर पद प्रहार नित सहई ॥ 

मरुत उडाव प्रथम तेहि भरई। पुनि नृप नयन किरीटन्हि परई ॥ 

सुनु खगपति अस समुझि प्रसंगा। बुध नहिं करहिं अधम कर संगा ॥ 
कबि कोबिद गावहिं असि नीती। खल सन कलह न भल नहिं प्रीती ॥ 
उदासीन नित रहिअ गोसाई। खल परिहरिअ स्वान की नाई ॥ 

में खल ead कपट कुटिलाई। गुर हित कहइ न मोहि सोहाई ॥ 


DEON aS 


दो. एक बार हर मंदिर जपत रहेउँ सिव नाम। 
गुर आयउ अभिमान तें उठि नहिं कीन्ह FATA ॥ १०६(क) ॥ 
सो दयाल नहिं कहेउ कछु उर न रोष लवलेस। 
अति अघ गुर अपमानता सहि नहिं सके महेस ॥ १०६(ख) ॥ 
मंदिर माझ भई नभ बानी। रे हतभाग्य अग्य अभिमानी ॥ 
जद्यपि तव गुर कें नहिं कोधा। अति कृपाल चित सम्यक बोधा ॥ 
तदपि साप सठ दैहउँ तोही। नीति बिरोध सोहाइ न मोही ॥ 
जों नहिं दंड करों खल तोरा। भ्रष्ट होइ श्रुतिमारग मोरा ॥ 
जे सठ गुर सन इरिषा करहीं। रौरव नरक कोटि जुग परहीं ॥ 
त्रिजग जोनि पुनि घरहिँ सरीरा। अयुत जन्म भरि पावहिं पीरा ॥ 
बैठ रहेसि अजगर इव पापी। सर्प होहि खल मल मति ब्यापी ॥ 
महा बिटप कोटर HE जाई ॥ रहु अधमाधम अधगति पाई ॥ 


दो. हाहाकार कीन्ह गुर दारुन सुनि सिव साप ॥ 


कापत माह बलाक आंत उर उपजा पारताप ॥ १०७(क) ॥ 


करि दंडवत सप्रेम द्विज सिव सन्मुख कर जोरि। 
बिनय करत गदगद स्वर समुझि घोर गति मोरि ॥ १०७(ख) ॥ 


नमामीशमीशान निर्वाणरूपं। विंभुं व्यापकं ब्रह्म वेदस्वरूपं। 

निजं निर्गुणं निर्विकल्पं निरींह। चिदाकाशमाकाशवासं भजेऽहं ॥ 
निराकारमोंकारमूळं तुरीयं। गिरा ग्यान गोतीतमीशं गिरीशं ॥ 
करालं महाकाल काळं कृपाळं। गुणागार संसारपारं नतोऽहं ॥ 
तुषाराद्रि संकाश गोरं गभीरं। मनोभूत कोटि प्रभा श्री शारीरं ॥ 
स्फुरन्मोलि कल्लोलिनी चारु गंगा। लसद्भालबालेन्दु कंठे भुजंगा ॥ 
चलत्कुंडलं श्रू सुनेत्रं विशाळं। प्रसन्नाननं नीलकंठं TATE ॥ 
मृगाधीशचमाम्बरं मुण्डमालं। प्रियं शांकरं सर्वनाथं भजामि ॥ 

प्रचंडं प्रकृष्टं प्रगल्भं परेशं। अखंडं अजं भानुकोटिप्रकाशं ॥ 
त्रयःशूल निमूलनं शूलपाणिं। भजेऽहं भवानीपतिं भावगम्यं ॥ 
कलातीत कल्याण कल्पान्तकारी। सदा सज्जनान्ददाता पुरारी ॥ 
चिदानंदसंदोह मोहापहारी। प्रसीद प्रसीद प्रभो मन्मथारी ॥ 
न यावद्‌ उमानाथ पादारविन्दं। भज॑तीह लोके परे वा नराणां ॥ 
न तावत्सुखं शान्ति सन्तापनाशां। प्रसीद प्रभो सर्वभूताधिवासं ॥ 
न जानामि योगं जपं नेव पूजां। नतोऽहं सदा सर्वदा शंभु तुभ्यं ॥ 
जरा जन्म दुःखोघ तातप्यमानं। प्रभो पाहि आपन्नमामीश शंभो ॥ 
छोक-रुद्राष्टकमिदं प्रोक्तं विप्रेण हरतोषये। 

ये पठन्ति नरा भत्ता तेषां WAY: प्रसीदति ॥ ९ ॥ 


x 


दो. -सुनि बिनती सर्बग्य सिव देखि ब्रिप्र अनुरागु। 
पुनि मंदिर नभबानी भइ द्विजबर बर मागु ॥ १०८(क) ॥ 


जों प्रसन्न प्रभु मो पर नाथ दीन पर नेहु। 
निज पद भगति देइ प्रभु पुनि दूसर बर देहु ॥ १०८(ख) ॥ 


तव माया बस जीव जड़ संतत PRE भुलान। 
तेहि पर क्रोध न करिअ प्रभु कृपा सिंघु भगवान ॥ १०८(ग) ॥ 


संकर दीनदयाळ अब एहि पर होहु कृपाल। 
साप अनुग्रह होइ जेहिं नाथ थोरेहीं काल ॥ १०८(घ) ॥ 


एहि कर होइ परम कल्याना। सोइ करहु अब कृपानिधाना ॥ 
बिप्रगिरा सुनि परहित सानी। एवमस्तु इति भइ नभबानी ॥ 
जदपि कीन्ह एहिं दारुन पापा। में पुनि दीन्ह कोप करि सापा ॥ 
तदपि तुम्हार साधुता देखी। करिहउँ एहि पर कृपा बिसेषी ॥ 
छमासील जे पर उपकारी। ते द्विज मोहि प्रिय जथा खरारी ॥ 
मोर श्राप ह्विज व्यर्थ न जाइहि। जन्म सहस अवस्य यह पाइहि ॥ 
जनमत मरत दुसह दुख होई। अहि स्वल्पउ नहिं ब्यापिहि सोई ॥ 
कवनेउँ जन्म मिटिहि नहिं ग्याना। सुनहि Ge मम बचन प्रवाना ॥ 
रघुपति पुरीं जन्म तब भयऊ। पुनि तें मम सेवाँ मन दयऊ ॥ 

पुरी प्रभाव अनुग्रह मोरें। राम भगति उपजिहि उर तोरे ॥ 

सुनु मम बचन सत्य अब भाई। हरितोषन बरत द्विज सेवकाई ॥ 

अब जनि करहि बिप्र अपमाना। जानेहु संत अनंत समाना ॥ 
इंद्र कुलिस मम सूल बिसाला। कालदंड हरि चक्र कराला ॥ 
जो इन्ह कर मारा नहिं मरई। विप्रद्रोह पावक सो जरई ॥ 

अस बिबेक राखेहु मन माहीं। तुम्ह कहँँ जग दुर्लभ कछु नाहीं ॥ 
औरउ एक आसिषा मोरी। अप्रतिहत गति होइहि तोरी ॥ 


दो. सुनि सिव बचन हरषि गुर एवमस्तु इति भाषि। 
मोहि प्रबोधि गयउ गृह संभु चरन उर राखि ॥ १०९(क) ॥ 


RA AH 


प्रेरित काल बिधि गिरि जाइ भयउँ में ब्याल। 
पुनि प्रयास बिनु सो तनु जजेउँ गएँ कछु काल ॥ १०९(ख) ॥ 
जोइ तनु घरउँ तजउँ पुनि अनायास हरिजान। 
जिमि नूतन पट पहिरइ नर परिहरइ पुरान ॥ १०९(ग) ॥ 
सिवँ राखी श्रुति नीति अरु में नहिं पावा Ha 
एहि बिधि धरेउँ बिबिध तनु ग्यान न गयउ खगेस ॥ १०९(घ) ॥ 
त्रिजग देव नर जोइ तनु घरउँ। तहँ तहँ राम भजन अनुसरऊँ ॥ 
एक सूल मोहि बिसर न काऊ। गुर कर कोमल सील सुभाऊ ॥ 
चरम देह द्विज के में पाई। सुर दुर्लभ पुरान श्रुति गाई ॥ 
खेलउँ तहँ बालकन्ह मीला। RS सकल रघुनायक लीला ॥ 
प्रौढ भएँ मोहि पिता पढ़ावा। समझउँ सुनउँ गुनउँ नहिं भावा ॥ 
मन ते सकल बासना भागी। केवल राम चरन लय लागी ॥ 
कहु खगेस अस कवन अभागी। खरी सेव सुरधेनुहि त्यागी ॥ 
प्रेम मगन मोहि कछु न सोहाई। हारेउ पिता पढाइ पढाई ॥ 
भए कालबस जब पितु माता। में बन गयउँ भजन जनत्राता ॥ 
जहँँ we बिपिन मुनीस्वर पावउँ। आश्रम जाइ जाइ सिरु नावउँ ॥ 
बूझत तिन्हहि राम गुन गाहा। कहहिं Gad हरषित खगनाहा ॥ 
सुनत फिरउँ हरि गुन अनुबादा। अब्याहत गति संभु प्रसादा ॥ 
छुटी त्रिबिध ईषना गाड़ी। एक लालसा उर अति बाढी ॥ 
राम चरन बारिज जब देखों। तब निज जन्म सफल करि लेखों ॥ 
जेहि पूँछउँ सोइ मुनि अस कहई। ईस्वर सर्व भूतमय अहई ॥ 


= MN 


निर्गुन मत नहिं मोहि सोहाई। सगुन ब्रह्म रति उर अधिकाई ॥ 

दो. गुर के बचन सुरति करि राम चरन मनु लाग। 
रघुपति जस गावत फिरउँ छन छन नव अनुराग ॥ ११०(क) ॥ 


मेरु सिखर बट छायाँ मुनि लोमस आसीन। 
देखि चरन सिरु नायउँ बचन कहेउँ अति दीन ॥ ११०(ख) ॥ 


सुनि मम बचन बिनीत मृदु मुनि कृपाल खगराज। 
मोहि सादर पूँछत भए द्विज आयहु केहि काज ॥ ११०(ग) ॥ 


तब में कहा कृपानिधि तुम्ह सर्बग्य सुजान। 
सगुन ब्रह्म अवराधन मोहि HEE भगवान ॥ ११०(घ) ॥ 


तब मुनिष रघुपति गुन गाथा। कहे कछुक सादर खगनाथा ॥ 
ब्रह्मग्यान रत मुनि बिग्यानि। मोहि परम अधिकारी जानी ॥ 
लागे करन ब्रह्म उपदेसा। अज अद्देत अगुन हृदयेसा ॥ 
अकल अनीह अनाम अरुपा। अनुभव गम्य अखंड अनूपा ॥ 
मन गोतीत अमल अबिनासी। निर्बिकार निरवधि सुख रासी ॥ 
सो तें ताहि तोहि afé भेदा। बारि बीचि इव गावहि बेदा ॥ 
बिबिध भाँति मोहि मुनि समुझावा। निर्गुन मत मम हृदयँ न आवा ॥ 
पुनि में कहेउँ नाइ पद सीसा। सगुन उपासन कहहु मुनीसा ॥ 
राम भगति जल मम मन मीना। किमि बिलगाइ मुनीस प्रबीना ॥ 
सोइ उपदेस कहहु करि दाया। निज नयनन्हि देखों रघुराया ॥ 
भरि लोचन बिलोकि अवधेसा। तब सुनिहउँ निर्गुन उपदेसा ॥ 
मुनि पुनि कहि हरिकथा अनृपा। खंडि सगुन मत अगुन निरूपा ॥ 
तब में निर्गुन मत कर दूरी। सगुन निरूपउँ करि हठ भूरी ॥ 
उत्तर प्रतिउत्तर में कीन्हा। मुनि तन भए क्रोध के चीन्हा ॥ 
सुनु प्रभु बहुत अवग्या किएँ। उपज क्रोध ग्यानिन्ह के हिएँ ॥ 
अति संघरषन जों कर कोई। अनल प्रगट चंदन ते होई ॥ 
दो. -बारंबार सकोप मुनि करइ निरुपन ग्यान। 
में अपनें मन बैठ तब करउँ बिबिध अनुमान ॥ १११(क) ॥ 
क्रोध कि द्वेतबुद्धि बिनु द्वैत कि बिनु अग्यान। 
मायाबस परिछिन्न जड जीव कि ईस समान ॥ १११(ख) ॥ 
कबहुँ कि दुख सब कर हित ताकें। तेहि कि दरिद्र परस मनि जाकें ॥ 

परद्रोही की होहिं निसंका। कामी पुनि कि रहहिं अकलंका ॥ 

बंस कि रह द्विज अनहित कीन्हें। कर्म कि होहिं स्वरूपहि चीन्हें ॥ 
काहू सुमति कि खल सँग जामी। सुभ गति पाव कि परत्रिय गामी ॥ 
भव कि परहिं परमात्मा बिंदक। सुखी कि होहिं कबहुँ हरिनिंदक ॥ 
राजु कि रहइ नीति बिनु जानें। अघ कि रहहिं हरिचरित बखानें ॥ 
पावन जस कि पुन्य बिनु होई। बिनु अघ अजस कि पावइ कोई ॥ 
लाभु कि किछु हरि भगति समाना। जेहि गावहिं श्रुति संत पुराना ॥ 
हानि कि जग एहि सम किछु भाई। भजिअ न रामहि नर तनु पाई ॥ 
अघ कि पिसुनता सम कछु आना। धर्म कि दया सरिस हरिजाना ॥ 
एहि बिधि अमिति जुगुति मन गुनऊँ। मुनि SISA न सादर सुनउँ, ॥ 
पुनि पुनि सगुन पच्छ में रोपा। तब मुनि बोलेउ बचन सकोपा ॥ 
मूढ़ परम सिख देउँ न मानसि। उत्तर प्रतिउत्तर बहु आनसि ॥ 

सत्य बचन बिस्वास न करही। बायस इव सबही ते डरही ॥ 


सठ स्वपच्छ तब हृदय बिसाला। सपदि होहि पच्छी चंडाला ॥ 
लीन्ह श्राप में सीस चढ़ाई। नहिं कछु भय न दीनता आई ॥ 


दो. तुरत भयउँ में काग तब पुनि मुनि पद सिरु नाइ। 
QAR राम रघुबंस मनि हरषित चलेउँ TSE ॥ ११२(क) ॥ 
उमा जे राम चरन रत बिगत काम मद क्रोध ॥ 


a aN 


निज प्रभुमय देखहिं जगत केहि सन करहिं बिरोध ॥ ११२(ख) ॥ 


सुनु खगेस नहिँ कछु रिषि दूषन। उर प्रेरक रघुबंस बिभूषन ॥ 
कृपासिंधु मुनि मति करि भोरी। लीन्हि प्रेम परिच्छा मोरी ॥ 

मन बच क्रम मोहि निज जन जाना। मुनि मति पुनि फेरी भगवाना ॥ 
रिषि मम महत सीळता देखी। राम चरन बिस्वास बिसेषी ॥ 

अति बिसमय पुनि पुनि पछिताई। सादर मुनि मोहि लीन्ह बोलाई ॥ 
मम परितोष बिबिध बिधि कीन्हा। हरषित राममंत्र तब दीन्हा ॥ 
बालकरूप राम कर ध्याना। HSS मोहि मुनि कृपानिधाना ॥ 

सुंदर सुखद मिहि अति भावा। सो प्रथमहिँ में तुम्हहि सुनावा ॥ 
मुनि मोहि कछुक काल तहँ राखा। रामचरितमानस तब भाषा ॥ 
सादर मोहि यह कथा सुनाई। पुनि बोले मुनि गिरा सुहाई ॥ 
रामचरित सर गुप्त सुहावा। संभु प्रसाद तात में पावा ॥ 

तोहि निज भगत राम कर जानी। ताते में सब कहेउँ बखानी ॥ 
राम भगति जिन्ह कें उर नाहीं। कबहुँ न तात कहिअ तिन्ह पाहीं ॥ 
मुनि मोहि बिबिध भाँति समुझावा। में सप्रेम मुनि पद सिरु नावा ॥ 
निज कर कमल परसि मम सीसा। हरषित आसिष दीन्ह मुनीसा ॥ 
राम भगति अबिरल उर तोरें। बसिहि सदा प्रसाद अब AT ॥ 
दो. -सदा राम प्रिय होहु तुम्ह सुभ गुन भवन अमान। 
कामरूप इच्धामरन ग्यान बिराग निधान ॥ ११३(क) ॥ 


जेहि आश्रम तुम्ह बसब पुनि सुमिरत श्रीभगवंत। 
ब्यापिहि dé न अबिद्या जोजन एक प्रजंत ॥ ११३(ख) ॥ 


काल कर्म गुन दोष सुभाऊ। कछु दुख Gale न ब्यापिहि काऊ ॥ 
राम रहस्य ललित बिधि नाना। गुप्त प्रगट इतिहास पुराना ॥ 
बिनु श्रम तुम्ह जानब सब सोऊ। नित नव नेह राम पद्‌ होऊ ॥ 
जो इच्छा करिहहु मन माहीं। हरि प्रसाद कछु दुर्लभ नाहीं ॥ 
सुनि मुनि आसिष सुनु मतिधीरा। ब्रह्मगिरा भइ गगन गँँभीरा ॥ 
एवमस्तु तव बच मुनि ग्यानी। यह मम भगत कर्म मन बानी ॥ 
सुनि नभगिरा हरष मोहि भयऊ। प्रेम मगन सब संसय गयऊ ॥ 
करि बिनती मुनि आयसु पाई। पद सरोज पुनि पुनि सिरु नाई ॥ 
हरष सहित एहिं आश्रम आयउँ। प्रभु प्रसाद दुर्लभ बर पायउँ ॥ 
इहाँ बसत मोहि सुनु खग ईसा। बीते कलप सात अरु बीसा ॥ 
करउँ सदा रघुपति गुन गाना। सादर Gate बिहंग सुजाना ॥ 
जब जब अवधपुरीं रघुबीरा। धरहिं भगत हित मनुज सरीरा ॥ 
तब तब जाइ राम पुर रहऊँ। सिसुलीला बिलोकि सुख was ॥ 
पुनि उर राखि राम सिसुरूपा। निज आश्रम आवउँ खगभूपा ॥ 
कथा सकल में तुम्हहि सुनाई। काग देह जेहिं कारन पाई ॥ 
कहिउँ तात सब प्र्न तुम्हारी। राम भगति महिमा अति भारी ॥ 


दो. ताते यह तन मोहि प्रिय भयउ राम पद नेह। 
निज प्रभु दरसन पायउँ गए सकल संदेह ॥ ११४(क) ॥ 
मासपारायण, उन्तीसवाँ विश्राम 


a नि त 


भगति पच्छ हठ करि रहेउँ दीन्हि महारिषि साप। 

मुनि दुर्लभ बर पायउँ देखहु भजन प्रताप ॥ ११४(ख) ॥ 


जे असि भगति जानि परिहरहीं। केवल ग्यान हेतु श्रम करहीं ॥ 
ते जड़ कामधेनु गृहँ त्यागी। खोजत आकु फिरहिं पय लागी ॥ 
सुनु खगेस हरि भगति बिहाई। जे सुख चाहहिँ आन उपाई ॥ 

ते सठ महासिंघु बिनु तरनी। पैरि पार चाहहिं जड़ करनी ॥ 

सुनि भसुंडि के बचन भवानी। बोलेउ गरुड हरषि मूदु बानी ॥ 
तव प्रसाद प्रभु मम उर माहीं। संसय सोक मोह भ्रम नाहीं ॥ 
Ges पुनीत राम गुन ग्रामा। तुम्हरी Hat Ges बिश्रामा ॥ 

एक बात प्रभु पूँछउँ तोही। कहहु बुझाइ कृपानिधि मोही ॥ 
कहहिं संत मुनि बेद पुराना। नहिं कछु दुर्लभ ग्यान समाना ॥ 
सोइ मुनि तुम्ह सन कहेउ गोसाई। नहिं आदरेहु भगति की नाई ॥ 
ग्यानहि भगतिहि अंतर केता। सकल कहहु प्रभु कृपा निकेता ॥ 
सुनि SOIR बचन सुख माना। सादर बोलेउ काग सुजाना ॥ 
भगतिहि ग्यानहि नहिं कछु भेदा। उभय हरहिँ भव संभव खेदा ॥ 
नाथ मुनीस कहहिं कछु अंतर। सावधान सोउ सुनु बिहंगबर ॥ 
ग्यान बिराग जोग बिग्याना। ए सब पुरुष सुनहु हरिजाना ॥ 
पुरुष प्रताप प्रबळ सब भाँती। अबला अबल सहज जड़ जाती ॥ 


दो. -पुरुष त्यागि सक नारिहि जो बिरक्त मति धीर ॥ 
न तु कामी बिषयाबस बिमुख जो पद रघुबीर ॥ ११५(क) ॥ 


सो. सोड मुनि ग्याननिधान मृगनयनी बिघु मुख निरखि। 
बिबस होइ हरिजान नारि बिष्नु माया प्रगट ॥ ११५(ख) ॥ 


इहाँ न पच्छपात कछु राखउँ। बेद पुरान संत मत भाषउँ ॥ 
मोह न नारि नारि कें रूपा। पन्नगारि यह रीति अनूपा ॥ 

माया भगति सुनहु तुम्ह दोऊ। नारि बर्ग जानइ सब कोऊ ॥ 
पुनि रघुबीरहि भगति पिआरी। माया खलु नतकी बिचारी ॥ 
भगतिहि सानुकूल रघुराया। ताते तेहि डरपति अति माया ॥ 
राम भगति निरुपम निरुपाधी। बसइ जासु उर सदा अबाधी ॥ 


तेहि बिलोकि माया सकुचाई। करि न सकइ कछु निज प्रभुताई ॥ 
अस बिचारि जे मुनि बिग्यानी। जाचहीं भगति सकल सुख खानी ॥ 

दो. यह रहस्य रघुनाथ कर बेगि न जानइ कोइ। 
जो जानइ रघुपति कृपाँ सपनेहुँ मोह न होइ ॥ ११६(क) ॥ 


औरउ ग्यान भगति कर भेद सुनहु सुप्रबीन। 
जो सुनि होइ राम पद्‌ प्रीति सदा अबिछीन ॥ ११६(ख) ॥ 


सुनहु तात यह अकथ कहानी। समुझत बनइ न जाइ बखानी ॥ 
ईस्वर अंस जीव अबिनासी। चेतन अमल सहज सुख रासी ॥ 
सो मायाबस भयउ गोसाई। बँध्यो कीर मरकट की नाई ॥ 
जड चेतनहि ग्रंथि परि गई। जदपि मृषा छूटत कठिनई ॥ 
तब ते जीव भयउ संसारी। छूट न ग्रंथि न होइ सुखारी ॥ 
श्रुति पुरान बहु कहेउ उपाई। छूट न अधिक अधिक अरुझाई ॥ 
जीव हृदयँ तम मोह बिसेषी। ग्रंथि छूट किमि परइ न देखी ॥ 
अस संजोग ईस जब करई। तबहुँ कदाचित सो निरुअरई ॥ 
सात्त्विक श्रद्धा धेनु सुहाई। जों हरि Hat eed बस आई ॥ 
जप तप ब्रत जम नियम अपारा। जे श्रुति कह सुभ धर्म अचारा ॥ 
तेइ तृन हरित चरे जब गाई। भाव बच्छ सिसु पाइ पेन्हाई ॥ 
नोइ निवृत्ति पात्र बिस्वासा। निर्मल मन अहीर निज दासा ॥ 
परम धर्ममय पय दुहि भाई। अवटे अनल अकाम बिहाई ॥ 
तोष मरुत तब Sat जुडावे। घृति सम जावनु देइ जमावे ॥ 
मुदिताँ aa बिचार मथानी। दम अधार रजु सत्य सुबानी ॥ 
तब मथि काढ़ि लेइ नवनीता। बिमल बिराग सुभग सुपुनीता ॥ 
दो. जोग अगिनि करि प्रगट तब कर्म सुभासुभ लाइ। 
बुद्धि सिरावें ग्यान घृत ममता मल जरि जाइ ॥ ११७(क) ॥ 
तब बिग्यानरूपिनि बुद्धि बिसद घृत पाइ। 
चित्त दिआ भरि घरे ze समता दिअटि बनाइ ॥ ११७(ख) ॥ 
तीनि अवस्था तीनि गुन तेहि कपास तें काढ़ि। 
तूल तुरीय सँवारि पुनि बाती करे सुगाढि ॥ ११७(ग) ॥ 


AON 


सो. एहि बिधि लेसे दीप तेज रासि बिग्यानमय ॥ 
जातहिं जासु समीप जरहिं मदादिक सलभ सब ॥ ११७(घ) ॥ 


सोहमस्मि इति बृत्ति अखंडा। दीप सिखा सोइ परम प्रचंडा ॥ 

आतम अनुभव सुख सुप्रकासा। तब भव मूल भेद भ्रम नासा ॥ 
प्रबल अबिद्या कर परिवारा। मोह आदि तम मिटइ अपारा ॥ 
तब सोइ बुद्धि पाइ उँजिआरा। उर गृहँ बैठि ग्रंथि निरुआरा ॥ 
छोरन ग्रंथि पाव जों सोई। तब यह जीव कृतारथ होई ॥ 

छोरत ग्रंथि जानि खगराया। बिघ्न अनेक करइ तब माया ॥ 

रिद्धि सिद्धि प्रेरइ बहु भाई। Gale लोभ दिखावहिं आई ॥ 

कल बल छल करि जाहिं समीपा। अंचल बात बुझावहिं दीपा ॥ 
होइ बुद्धि जों परम सयानी। तिन्ह तन चितव न अनहित जानी ॥ 
जों तेहि faa बुद्धि नहिं बाधी। तो बहोरि सुर करहिं उपाधी ॥ 
इंद्री द्वार झरोखा नाना। तहँ तहँ सुर बैठे करि थाना ॥ 

आवत देखहिं बिषय बयारी। ते हठि देही कपाट उघारी ॥ 

जब सो प्रभंजन उर PE जाई। तबहिं दीप बिग्यान बुझाई ॥ 
ग्रंथि न छुटि मिटा सो प्रकासा। बुद्धि बिकल भइ बिषय बतासा ॥ 
इंद्रिन्ह सुरन्ह न ग्यान सोहाई। बिषय भोग पर प्रीति सदाई ॥ 


OOO 


बिषय समीर बुद्धि कृत भोरी। तेहि बिधि दीप को बार बहोरी ॥ 
दो. तब फिरि जीव बिबिध बिधि पावइ संसृति क्लेस। 

हरि माया अति दुस्तर तरि न जाइ बिहगेस ॥ ११८(क) ॥ 

कहत कठिन समुझत कठिन साधन कठिन बिबेक। 

होइ घुनाच्छर न्याय जों पुनि प्रत्यूह अनेक ॥ ११८(ख) ॥ 
ग्यान पंथ कृपान के धारा। परत खगेस होइ नहिं बारा ॥ 
जो निर्बिष्न पंथ निर्बहई। सो केवल्य परम पद्‌ लहई ॥ 
अति दुलभ केवल्य परम पद। संत पुरान निगम आगम बद्‌ ॥ 
राम भजत सोइ मुकुति गोसाई। अनइच्छित आवइ बरिआई ॥ 
जिमि थल बिनु जळ रहि न सकाई। कोटि भाँति कोउ करे उपाई ॥ 
तथा मोच्छ सुख सुनु खगराई। रहि न सकइ हरि भगति बिहाई ॥ 
अस बिचारि हरि भगत सयाने। मुक्ति निरादर भगति लुभाने ॥ 
भगति करत बिनु जतन प्रयासा। संसृति मूल अबिद्या नासा ॥ 
भोजन करिअ तृपिति हित लागी। जिमि सो असन पचवे जठरागी ॥ 
असि हरिभगति सुगम सुखदाई। को अस मूढ़ न जाहि सोहाई ॥ 


दो. सेवक सेब्य भाव बिनु भव न तरिअ उरगारि ॥ 

भजहु राम पद्‌ पंकज अस सिद्धांत बिचारि ॥ ११९(क) ॥ 


जो चेतन Fe जड करइ जडहि करइ चैतन्य। 
अस समर्थ रघुनायकहिँ भजहिं जीव ते धन्य ॥ ११९(ख) ॥ 


कहेउँ ग्यान सिद्धांत बुझाई। सुनहु भगति मनि के प्रभुताई ॥ 

राम भगति चिंतामनि सुंद्र। बसइ गरुड जाके उर अंतर ॥ 

परम प्रकास रूप दिन राती। नहिं कछु चहिअ दिआ घृत बाती ॥ 
मोह दरिद्र निकट नहिं आवा। लोभ बात नहिं ताहि बुझावा ॥ 
प्रबल अबिद्या तम मिटि जाई। हारहिं सकल सलभ समुदाई ॥ 
खल कामादि निकट नहिं जाहीं। बसइ भगति जाके उर माहीं ॥ 
गरल सुधासम अरि हित होई। तेहि मनि बिनु सुख पाव न कोई ॥ 
ब्यापहिं मानस रोग न भारी। जिन्ह के बस सब जीव दुखारी ॥ 
राम भगति मनि उर बस जाकें। दुख लवलेस न सपनेहुँ ताकें ॥ 
चतुर सिरोमनि तेइ जग माहीं। जे मनि लागि सुजतन कराहीं ॥ 
सो मनि जदपि प्रगट जग अहई। राम कृपा बिनु नहिं कोउ लहई ॥ 
सुगम उपाय पाइबे केरे। नर हतभाग्य देहिं भटमेरे ॥ 

पावन पर्बत बेद पुराना। राम कथा रुचिराकर नाना ॥ 

मर्मी सजजन सुमति कुदारी। ग्यान बिराग नयन उरगारी ॥ 

भाव सहित खोजइ जो प्रानी। पाव भगति मनि सब सुख खानी ॥ 
मोरें मन प्रभु अस बिस्वासा। राम ते अधिक राम कर दासा ॥ 
राम सिंधु घन सज्जन धीरा। चंदन तरु हरि संत समीरा ॥ 

सब कर फल हरि भगति सुहाई। सो बिनु संत न काहूँ पाई ॥ 

अस बिचारि जोइ कर सतसंगा। राम भगति तेहि सुलभ बिहंगा ॥ 

दो. ब्रह्म पयोनिधि मंद्र ग्यान संत सुर आहिं। 
कथा सुधा मथि काढ़हिँ भगति मधुरता जाहिं ॥ १२०(क) ॥ 
बिरति चर्म असि ग्यान मद लोभ मोह रिपु मारि। 
जय पाइअ सो हरि भगति देखु खगेस बिचारि ॥ १२०(ख) ॥ 
पुनि सप्रेम बोलेउ खगराऊ। जों कृपाल मोहि ऊपर भाऊ ॥ 
नाथ मोहि निज सेवक जानी। सप्त प्र्न कहहु बखानी ॥ 
प्रथमहिं HEE नाथ मतिधीरा। सब ते दुलेभ कवन सरीरा ॥ 

बड़ दुख कवन कवन सुख भारी। सोड संछेपहिं कहहु बिचारी ॥ 
संत असंत मरम तुम्ह जानहु। तिन्ह कर सहज सुभाव बखानहु ॥ 
कवन पुन्य श्रुति बिदित बिसाला। कहहु कवन अघ परम कराला ॥ 
मानस रोग कहहु समुझाई। तुम्ह सर्बग्य कृपा अधिकाई ॥ 

तात सुनहु सादर अति प्रीती। में संछेप कहउँ यह नीती ॥ 

नर तन सम नहिं कवनिउ देही। जीव चराचर जाचत तेही ॥ 

नरग स्वर्ग अपबर्ग निसेनी। ग्यान बिराग भगति सुभ देनी ॥ 

सो तनु घरि हरि भजहिं न जे नर। होहिँ बिषय रत मंद मंद तर ॥ 
काँच किरिच बदलें ते लेही। कर ते SIR परस मनि देहीं ॥ 

नहिं दरिद्र सम दुख जग माहीं। संत मिलन सम सुख जग नाहीं ॥ 
पर उपकार बचन मन काया। संत सहज सुभाउ खगराया ॥ 

संत सहहिं दुख परहित लागी। परदुख हेतु असंत अभागी ॥ 

भूर्ज तरू सम संत कृपाला। परहित निति सह बिपति बिसाला ॥ 
सन इव खल पर बंधन करई। खाल कढ़ाइ बिपति सहि मरई ॥ 
खल बिनु स्वारथ पर अपकारी। अहि मूषक इव सुनु उरगारी ॥ 
पर संपदा बिनासि नसाहीं। जिमि ससि हति हिम उपल बिलाहीं ॥ 
दुष्ट उदय जग आरति हेतू। जथा प्रसिद्ध अधम ग्रह केतू ॥ 

संत उदय संतत सुखकारी। बिस्व सुखद जिमि इंदु तमारी ॥ 

परम धर्म श्रुति बिदित अहिंसा। पर निंदा सम अघ न गरीसा ॥ 
हर गुर निंदक दादुर होई। जन्म सहस्त्र पाव तन सोई ॥ 

द्विज निंदक बहु नरक भोग करि। जग जनमइ बायस सरीर धरि ॥ 
सुर श्रुति निंदक जे अभिमानी। रोरव नरक परहिं ते प्रानी ॥ 

होहि उलूक संत निंदा रत। मोह निसा प्रिय ग्यान भानु गत ॥ 

सब के निंदा जे जड करहीं। ते चमगादुर होइ अवतरहीं ॥ 

सुनहु तात अब मानस रोगा। जिन्ह ते दुख Tale सब लोगा ॥ 
मोह सकल ब्याधिन्ह कर मूला। तिन्ह ते पुनि उपजहिं बहु सूला ॥ 
काम बात कफ लोभ अपारा। क्रोध पित्त नित छाती जारा ॥ 

प्रीति करहिं जों तीनिउ भाई। उपजइ सन्यपात दुखदाई ॥ 

बिषय मनोरथ दुर्गम नाना। ते सब सूल नाम को जाना ॥ 

ममता ag HE इरषाई। हरष बिषाद गरह बहुताई ॥ 

पर सुख देखि जरनि सोइ छई। कुष्ट दुष्टता मन कुटिलई ॥ 

अहंकार अति दुखद्‌ डमरुआ। दंभ कपट मद मान नेहरुआ ॥ 
तृस्ना उद्रबृद्धि अति भारी। त्रिबिध ईषना तरुन तिजारी ॥ 

जुग बिधि ज्वर मत्सर अबिबेका। HE लागि कहां कुरोग अनेका ॥ 
दो. एक ब्याधि बस नर मरहिं ए असाघि बहु ब्याधि। 


Ln on. T A 


पीड़हिं संतत जीव कहूँ सो किमि लहे समाधि ॥ १२१(क) ॥ 


नेम धर्म आचार तप ग्यान जग्य जप दान। 
भेषज पुनि कोटिन्ह नहिं रोग जाहिं हरिजान ॥ १२१(ख) ॥ 


OO 


एहि बिधि सकल जीव जग रोगी। सोक हरष भय प्रीति बियोगी ॥ 
मानक रोग कछुक में गाए। हहिँ सब कें लखि बिरलेन्ह पाए ॥ 
जाने ते छीजहिं कछु पापी। नास न पावहिं जन परितापी ॥ 

बिषय कुपथ्य पाइ अंकुरे। मुनिहु हृदयँ का नर बापुरे ॥ 

राम कृपाँ नासहि सब रोगा। जों एहि भाँति बने संयोगा ॥ 

सदगुर बेद बचन बिस्वासा। संजम यह न बिषय के आसा ॥ 
रघुपति भगति सजीवन मूरी। अनूपान श्रद्धा मति पूरी ॥ 

एहि बिधि भलेहिं सो रोग नसाहीं। नाहिं त जतन कोटि नहिं जाहीं ॥ 
जानिअ तब मन बिरुज गोसाँई। जब उर बल बिराग अधिकाई ॥ 
सुमति छुधा बाढ़इ नित नई। बिषय आस दुर्बलता गई ॥ 

बिमल ग्यान जल जब सो नहाई। तब रह राम भगति उर छाई ॥ 
सिव अज सुक सनकादिक ARG! जे मुनि बह्म बिचार बिसारद्‌ ॥ 
सब कर मत खगनायक एहा। करिअ राम पद्‌ पंकज नेहा ॥ 

श्रुति पुरान सब ग्रंथ कहाहीं। रघुपति भगति बिना सुख नाहीं ॥ 
कमठ पीठ जामहिं बरु बारा। बंध्या सुत बरु काहुहि मारा ॥ 
फूलहिँ नभ बरु बहुबिधि फूला। जीव न लह सुख हरि प्रतिकूला ॥ 
तृषा जाइ बरु मृगजळ पाना। बरु जामहिं सस सीस बिषाना ॥ 
अंघकारु बरु रबिहि नसावे। राम बिमुख न जीव सुख पावे ॥ 
हिम ते अनल प्रगट बरु होई। बिमुख राम सुख पाव न कोई ॥ 
दो०=बारि Ha घृत होइ बरु सिकता ते बरु तेल। 


बिनु हरि भजन न भव तरिअ यह सिद्धांत अपेल ॥ १२२(क) ॥ 
मसकहि करइ बिंरंचि प्रभु अजहि मसक ते हीन। 

अस बिचारि तजि संसय रामहि भजहिं प्रबीन ॥ १२२(ख) ॥ 

छोक- विनिच्श्रितं वदामि ते न अन्यथा वचाँसि मे। 
हरि नरा भजन्ति येऽतिदुस्तरं तरन्ति ते ॥ १२२(ग) ॥ 


कहेउँ नाथ हरि चरित अनूपा। ब्यास समास स्वमति अनुरुपा ॥ 
श्रुति सिद्धांत इहइ उरगारी। राम भजिअ सब काज बिसारी ॥ 
प्रभु रघुपति तजि सेइअ काही। मोहि से सठ पर ममता जाही ॥ 
तुम्ह बिग्यानरूप नहिं मोहा। नाथ कीन्हि मो पर अति छोहा ॥ 
पूछिहुँ राम कथा अति पावनि। सुक सनकादि संभु मन भावनि ॥ 
सत संगति दुर्लभ संसारा। निमिष दंड भरि एकउ बारा ॥ 
देखु गरुड निज ed बिचारी। में रघुबीर भजन अधिकारी ॥ 
सकुनाधम सब भाँति अपावन। प्रभु मोहि कीन्ह बिदित जग पावन ॥ 
दो. आजु धन्य में धन्य अति जद्यपि सब बिधि हीन। 

निज जन जानि राम मोहि संत समागम दीन ॥ १२३(क) ॥ 

नाथ जथामति AIS राखेउँ नहिं कछु गोइ। 

चरित सिंधु रघुनायक थाह कि पावइ कोइ ॥ १२३ ॥ 


JAR राम के गुन गन नाना। पुनि पुनि हरष भुसुंडि सुजाना ॥ 
महिमा निगम नेति करि गाई। अतुलित बल प्रताप प्रभुताई ॥ 

सिव अज पूज्य चरन रघुराई। मो पर कृपा परम मृदुलाई ॥ 

अस सुभाउ कहुँ Gas न देखउँ। केहि खगेस रघुपति सम लेखउँ ॥ 
साधक सिद्ध बिमुक्त उदासी। कबि कोबिद कृतग्य संन्यासी ॥ 
जोगी सूर सुतापस ग्यानी। धर्म निरत पंडित बिग्यानी ॥ 

तरहिं न बिनु सीं मम स्वामी। राम नमामि नमामि नमामी ॥ 

सरन गएँ मो से अघ रासी। होहिं सुद्ध नमामि अबिनासी ॥ 


दो. जासु नाम भव भेषज हरन घोर त्रय सूल। 
सो कृपालु मोहि तो पर सदा रहउ अनुकूल ॥ १२४(क) ॥ 


सुनि भुसुंडि के बचन सुभ देखि राम पद नेह। 
बोलेउ प्रेम सहित गिरा गरूड बिगत संदेह ॥ १२४(ख) ॥ 


मे कृतकृत्य भयउँ तव बानी। सुनि रघुबीर भगति रस सानी ॥ 

॥ श्री राम चरित मानस ॥ 


राम चरन नूतन रति भई। माया जनित बिपति सब गई ॥ 

मोह जलधि बोहित तुम्ह भए। मो कहँँ नाथ बिबिध सुख दए ॥ 
मो fe होइ न प्रति उपकारा। Fas तव पद बारहिं बारा ॥ 
पूरन काम राम अनुरागी। तुम्ह सम तात न कोउ बड़भागी ॥ 
संत बिटप सरिता गिरि धरनी। पर हित हेतु सबन्ह के करनी ॥ 
संत हृदय नवनीत समाना। कहा कबिन्ह परि कहै न जाना ॥ 
निज परिताप Sag नवनीता। पर दुख Fale संत सुपुनीता ॥ 
जीवन जन्म सुफल मम भयऊ। तव प्रसाद संसय सब गयऊ ॥ 


जानेहु सदा मोहि निज किंकर। पुनि पुनि उमा कहइ बिहंगबर ॥ 


दो. तासु चरन सिरु नाइ करि प्रेम सहित मतिधीर। 
गयउ गरुड बैकुँठ तब हृदयँ राखि रघुबीर ॥ १२५(क) ॥ 


गिरिजा संत समागम सम न लाभ कछु आन। 
बिनु हरि कृपा न होइ सो गावहिं बेद पुरान ॥ १२५(ख) ॥ 


HES परम पुनीत इतिहासा। सुनत श्रवन छूटहि भव पासा ॥ 
प्रनत कल्पतरु करुना पुंजा। उपजइ प्रीति राम पद कंजा ॥ 

मन कम बचन जनित अघ जाई। Gale जे कथा श्रवन मन लाई ॥ 
तीर्थाटन साधन समुदाई। जोग बिराग ग्यान निपुनाई ॥ 

नाना कर्म धर्म ब्रत दाना। संजम दम जप तप मख नाना ॥ 

भूत दया द्विज गुर सेवकाई। बिद्या बिनय बिबेक बड़ाई ॥ 

Fe लगि साधन बेद बखानी। सब कर फल हरि भगति भवानी ॥ 
सो रघुनाथ भगति श्रुति गाई। राम कृपाँ काहूँ एक पाई ॥ 


दो. मुनि दुर्भ हरि भगति नर पावहिं बिनहिं प्रयास। 
जे यह कथा निरंतर Gale मानि बिस्वास ॥ १२६ ॥ 


सोइ सर्बग्य गुनी सोइ ग्याता। सोइ महि मंडित पंडित दाता ॥ 
घर्म परायन सोइ कुल त्राता। राम चरन जा कर मन राता ॥ 
नीति निपुन सोइ परम सयाना। श्रुति सिद्धांत नीक तेहिँ जाना ॥ 
सोइ कबि कोबिद सोइ रनधीरा। जो छल छाडि भजइ TANT ॥ 
धन्य देस सो Fe सुरसरी। धन्य नारि पतिब्रत अनुसरी ॥ 

धन्य सो भूपु नीति जो करई। धन्य सो द्विज निज धर्म न टरई ॥ 

सो धन धन्य प्रथम गति जाकी। धन्य पुन्य रत मति सोइ पाकी ॥ 
घन्य घरी सोइ जब सतसंगा। धन्य जन्म द्विज भगति अभंगा ॥ 


दो. सो कुल धन्य उमा सुनु जगत पूज्य सुपुनीत। 
श्रीरघुबीर परायन जेहिं नर उपज बिनीत ॥ १२७ ॥ 


मति अनुरूप कथा में भाषी। जद्यपि प्रथम गुप्त करि राखी ॥ 

तव मन प्रीति देखि अधिकाई। तब में रघुपति कथा सुनाई ॥ 

यह न कहिअ सठही हठसीलहि। जो मन लाइ न सुन हरि लीलहि ॥ 
कहिअ न लोभिहि कोधहि कामिहि। जो न भजइ सचराचर स्वामिहि ॥ 
द्विज द्रोहिहि न सुनाइअ कबहूँ। सुरपति सरिस होइ नृप जबहूँ ॥ 

राम कथा के तेइ अधिकारी। जिन्ह कें सतसंगति अति प्यारी ॥ 

गुर पद प्रीति नीति रत जेई। द्विज सेवक अधिकारी तेई ॥ 


ता he यह बिसेष सुखदाई। जाहि प्रानप्रिय श्रीरघुराई ॥ 


दो. राम चरन रति जो चह अथवा पद्‌ निर्बान। 
भाव सहित सो यह कथा करउ श्रवन पुट पान ॥ १२८ ॥ 


राम कथा गिरिजा में बरनी। कलि मल समनि मनोमल हरनी ॥ 
संसृति रोग सजीवन मूरी। राम कथा गावहिं श्रुति सूरी ॥ 

एहि महँ रुचिर सप्त सोपाना। रघुपति भगति केर पंथाना ॥ 
अति हरि कृपा जाहि पर होई। पाउँ देइ एहिं मारग सोई ॥ 

मन कामना सिद्धि नर पावा। जे यह कथा कपट तजि गावा ॥ 
कहहिं Gale अनुमोदन करहीं। ते गोपद इव भवनिधि तरहीं ॥ 
सुनि सब कथा ead अति भाई। गिरिजा बोली गिरा सुहाई ॥ 
नाथ कृपाँ मम गत संदेहा। राम चरन उपजेउ नव नेहा ॥ 


दो. में कृतकृत्य ved अब तव प्रसाद बिस्वेस। 
उपजी राम भगति दृढ़ बीते सकल कलेस ॥ १२९ ॥ 


यह सुभ संभु उमा संबादा। सुख संपादन समन बिषादा ॥ 

भव भंजन गंजन संदेहा। जन रंजन सज्जन प्रिय एहा ॥ 

राम उपासक जे जग माहीं। एहि सम प्रिय तिन्ह के कछु नाहीं ॥ 
रघुपति कृपाँ जथामति गावा। में यह पावन चरित सुहावा ॥ 
एहिं कलिकाल न साधन दूजा। जोग जग्य जप तप ब्रत पूजा ॥ 

॥ श्री राम चरित मानस ॥ 


रामहि सुमिरिअ गाइअ रामहि। संतत सुनिअ राम गुन ग्रामहि ॥ 
जासु पतित पावन बड़ बाना। गावहिं कबि श्रुति संत पुराना ॥ 
ताहि भजहि मन तजि कुटिलाई। राम भजें गति केहिं नहिं पाई ॥ 


छं. पाई न केहिं गति पतित पावन राम भजि सुनु सठ मना। 
गनिका अजामिल Ara गीध गजादि खल तारे घना ॥ 
आभीर जमन किरात खस स्वपचादि अति अघरूप जे। 
कहि नाम बारक तेपि पावन AR राम नमामि ते ॥ १ ॥ 


रघुबंस भूषन चरित यह नर कहहिं सुनहिं जे गावहीं। 
कलि मल मनोमल घोइ बिनु श्रम राम धाम सिधावहीं ॥ 
सत पंच चौपाई मनोहर जानि जो नर उर धरे। 

दारुन अबिद्या पंच जनित बिकार श्रीरघुबर हरे ॥ २ ॥ 
सुंदर सुजान कृपा निधान अनाथ पर कर प्रीति जो। 

सो एक राम अकाम हित निर्बानप्रद सम आन को ॥ 
जाकी कृपा लवलेस ते मतिमंद तुलसीदासहूँ। 

पायो परम बिश्रामु राम समान प्रभु नाहीं कहूँ ॥ ३ ॥ 


. मो सम दीन न दीन हित तुम्ह समान रघुबीर। 
अस बिचारि रघुबंस मनि हरहु बिषम भव भीर ॥ १३०(क) ॥ 

कामिहि नारि पिआरि जिमि लोभहि प्रिय जिमि दाम। 
तिमि रघुनाथ निरंतर प्रिय लागहु मोहि राम ॥ १३०(ख) ॥ 


छोक-यत्पूर्व प्रभुणा कृतं सुकविना श्रीशम्भुना दुर्गमं 
श्रीमद्रामपदाज्ञभक्तिमनिरां प्राप्ये तु रामायणम्‌ 
मत्वा तद्रघुनाथमनिरतं स्वान्तस्तमः शान्तये 
भाषाबद्धमिदं चकार तुळसीदासस्तथा मानसम्‌ ॥ १ ॥ 


पुण्यं पापहरं सदा शिवकरं विज्ञानभक्तिप्रदं 
मायामोहमलापहं सुविमलं प्रेमाम्बुपूरं शुभम्‌। 
श्रीमद्रामचरित्रमानसमिदं भत्तयावगाहन्ति ये 

ते संसारपतङ्गघोरकिरणेदंह्यन्ति नो मानवाः ॥ २ ॥ 


मासपारायण, तीसवाँ विश्राम 

नवान्हपारायण, नवाँ विश्राम 


इति श्रीमद्रामचरितमानसे सकलकलिकलुषविध्वंसने 
सप्तमः सोपानः GATE: | 
(उत्तरकाण्ड समाप्त) 
आरति श्रीरामायनजी की। कीरति कलित ललित सिय पी की ॥ 
गावत ब्रह्मादिक मुनि नारद। बालमीक बिग्यान बिसारद। 
सुक सनकादि सेष अरु सारद। बरनि पवनसुत कीरति नीकी ॥ १ ॥ 


गावत बेद पुरान अष्टदस। छओ सार्त्र सब ग्रंथन को रस। 
मुनि जन धन संतन को सरबस। सार अंस संमत सबही की ॥ २ ॥ 


गावत संतत संभु भवानी। अरु घटसंभव मुनि बिग्यानी। 

ब्यास आदि कबिबर्ज बखानी। कागभुसुंडि गरुड के ही की ॥ ३ ॥ 
कलिमल हरनि बिषय रस फोकी। सुभग सिंगार मुक्ति जुबती की। 
दलन रोग भव AR अमी की। तात मात सब बिधि तुलसी की ॥ ४ ॥ 


— OCGA 


.. Shri Ram Charit Manas .. 
was typeset on August 12, 2016 


— CGEA 

